open-index/open-wikipedia-markdown huggingface dataset:
ষত্ববিধি

বৰ্ণগত পৰিৱেশ ভেদে, অৰ্থাৎ ঠাই লৈ একেটা ধাতুৰে বা একেটা শব্দৰে দন্ত্য স মূৰ্ধন্য ষ -লৈ ৰূপান্তৰ হোৱাৰ নিয়মকে **ষত্ববিধি** (Change of স into ষ) বোলে।

## ষত্ববিধিৰ নিয়ম
# ক, খ, ত, থ, প, ফ আৰু ম ইহঁতৰ কোনো সৈতে কেৱল “স”ৰ যোগ হয়। যেনে- বয়স্ক, স্খলিত, অস্ত, স্থান, স্ফটিক, ভস্ম ইত্যাদি। কিন্তু ই, ঈ, উ বা ঊ স্বৰৰ পাচত থকা ক, খ, প, ফ বা ম আখৰে সৈতে ষ মাথোন যোগ কৰা হয়। যেনে- নিষ্কৰ, দুষ্কৰ, নিষ্পাপ, ভীষ্ম, পুষ্প ইত্যাদি।
# "ট" আৰু “ঠ”ৰে সৈতে কেৱল মূৰ্ধন্য “ষ” ৰ যোগ হয়; যেনে। কষ্ট, ষষ্ঠ ইত্যাদি।
# অসবৰ্ণৰ বাহিৰে আন স্বৰবৰ্ণ, বা 'ক' বা 'ৰ' আগত থাকিলে, প্ৰত্যয়ৰ = জি + সন্‌ + আ = জিগীষা, মৃ + সন্‌ + উ = মুমূৰ্ষুু, শ্ৰীচৰণ + সু = শ্ৰীচৰণেষু, (৭মী বহুবচন) ইয়াত সন্ প্ৰত্যয়েৰ দন্ত্য স মূৰ্ধন্য ষ হৈছে। সাৎ প্ৰত্যয় স মূৰ্ধন্য ষ নহয়। যেনে- ভূমিসাৎ, অগ্নিসাৎ, জনসাৎ।
# ই বা উ অন্তত থকা উপসৰ্গৰ পাচত সদ্‌, সিচ্‌, সিধ্‌, নম্ আৰু স্থা আদি ধাতুৰ স মূৰ্ধন্য ষ হয়। যেনে, বি—সদ্‌ + ঘঞ = বিষাদ, অভি—সিচ্‌ + ঘঞ = অভিষেক, নি—সিধ্‌ + অল্ = নিষেধ, অভি—লস্‌ + ঘঞ = অভিলাষ, প্ৰতি—স্থা + ঙ = প্ৰতিষ্ঠা, অনু—স্থা + ক্ত = অনুষ্ঠিত। ইয়াত ধাতুবিলাকৰ স মূৰ্ধন্য ষ হৈছে।
# ভূমি, গো, অঙ্গু শব্দৰ পাচত থকা স্থ শব্দৰ স, আৰু যুধি শব্দৰ পাচত থকা স্থিৰ শব্দৰ স মূৰ্ধন্য ষ হয়। যেনে ভূমি + স্থ = ভূমিষ্ঠ, গো + স্থ = গোষ্ঠ, অঙ্গু + স্থ = অঙ্গুষ্ঠ, যুধি + স্থিৰ = যুধিষ্ঠিৰ।
# প্ৰত্যয় যোগ হ’লেও হবিস্‌ আৰু চক্ষুস্‌, শব্দৰ স মূৰ্ধন্য ষ হয়। যেনে- হবিস্‌ + ষ = হবিষ্য, চক্ষুস্‌ + ষ্ণ = চাক্ষুষ।

## লগতে চাওক
# ণত্ববিধি
# অসমীয়া ব্যাকৰণৰ ণত্ববিধি আৰু ষত্ববিধি

## তথ্য সংগ্ৰহ

শ্ৰেণী:ব্যাকৰণ
শ্ৰেণী:অসমীয়া ব্যাকৰণ
ডিব্ৰুগড় টাউন ৰেল ষ্টেচন

**ডিব্ৰুগড় টাউন ৰেল ষ্টেচন** ()  ডিব্ৰুগড় জিলাৰ এটা প্ৰধান ষ্টেচন। ১৮৮১ চনত নিৰ্মাণ আৰম্ভ হোৱা ডিব্ৰু-শদিয়া ৰেলৱেৰ অন্তৰ্গত এই ষ্টেচনটো ১৯৮৩ চনত মুকলি কৰা হৈছিল। সেই বছৰৰ ১৬ জুলাইত ডিব্ৰুমুখৰ পৰা মাকুমলৈ নিৰ্মাণ সম্পূৰ্ণ হোৱা ৪০ মাইল পথত ৰেলৰ চলাচল আৰম্ভ হয়। ডিব্ৰুগড টাউন আছিল  ডিব্ৰু-শদিয়া ৰেলৱেৰ দ্বিতীয় ৰেল ষ্টেচন। ১৯৫০ চনৰ বৰভূঁইকুপৰ পিছত ডিব্ৰুমুখ ব্ৰহ্মপুত্ৰ নদীত জাহ যোৱাৰ পিছত বৰ্তমানলৈ সক্ৰিয় হৈ থকা অসমৰ ৰেল ষ্টেচনবোৰৰ ভিতৰত  ডিব্ৰুগড় টাউন সৰ্বাধিক  পুৰণি।

## ইতিহাস

১৮৭০ৰ দশকত বৰ্তমানৰ ডিব্ৰুগড় জিলাৰ ৬০খন চাহবাগিছাৰ উংপাদিত সামগ্ৰী, চাহবাগিছাৰ বিভিন্ন যন্ত্ৰ-পাতি, ৰচদ, কয়লা আদি কঢ়িয়াবলৈ এটা ৰেলপথ নিৰ্মাণৰ চিন্তা-চৰ্চা কৰা হৈছিল। সেইমৰ্মে ৩০ জুলাই ১৮৮১ত 'আসাম ৰেলৱে এণ্ড ট্ৰেডিং কোম্পানী' গঠন কৰি ডিবৰুমুখৰ পৰা লিডুলৈ ষ্টেণ্ডাৰ্ড গেজ (১ মিটাৰ বহল) ডিব্ৰু-শদিয়া ৰেলপথ নিৰ্মাণৰ কাম আৰম্ভ হয়। ১ মে' ১৮৮২ৰ দিনা ডিব্ৰুগড়ৰ পৰা জয়পুৰ ৰোডলৈ প্ৰথম ৰেল ইঞ্জিন চলোৱা হয়। ইতিমধ্যে মাকুমলৈ ৰেলপথচোৱা নিৰ্মাণৰ কাম সমাপ্ত হোৱাত ১৬ জুলাই ১৮৮৩ৰ পৰা ডিব্ৰুগড় আৰু মাকুমৰ মাজত ৰেল চলাচল আৰম্ভ হয়। ডিব্ৰুগড় টাউন এই ৰেলপথচোৱাৰ দ্বিতীয় ষ্টেচন আছিল। ‘৫০ৰ বৰভূঁইকুপৰ পিছত ব্ৰহ্মপুত্ৰ নদীৰ খহনীয়াত ডিব্ৰুমুখ ষ্টেচনটো জাহ যোৱাত ডিব্ৰুগড় টাউন এটা টাৰ্মিনেল ষ্টেচন হয়।

কুৰি শতিকাৰ শেহৰ দশকত লামডিং-ডিব্ৰুগড় ৰেলপথ ব্ৰডগেজলৈ ৰূপান্তৰ কৰাৰ কাম চলে আৰু এই কাম ১৯৯৭ত সমাপ্ত হয়। ইতিমধ্যে ডিব্ৰুগড়ক বগীবিল দলঙেৰে ৰঙাপাৰা-মুৰ্ককচেলেং ৰেলপথ আৰু শিমলুগুৰি-মৰাণহাট ৰেলপথৰ সৈতে সংযোগ কৰা প্ৰকল্প চলিবলৈ লোৱাত ডিব্ৰুগড়ৰ বাণীপুৰ অঞ্চলত এটা নতুন ষ্টেচন নিৰ্মাণ কৰা হ’ল আৰু ২০০৯ৰ ১৩ ডিচেম্বৰত এই ষ্টেচনটো মুকলি কৰা হ’ল।

## ৰেলসেৱা
ডিব্ৰুগড়ৰ নতুন ষ্টেচনটো মুকলি নকৰালৈকে তিনিচুকীয়া, গুৱাহাটীগামী সকলো ৰেল ডিব্ৰুগড় টাউন ষ্টেচনৰ পৰা যাত্ৰাৰম্ভ কৰিছিল। ২০০৯ চনৰ পিছত ক্ৰমশঃ প্ৰায় সকলো ৰেল নতুন ষ্টেচনটোৰ পৰা চলাবলৈ ল'লে। বৰ্তমান (২০২০) এই ষ্টেচনৰ পৰা ১২৪২৩ নং ৰাজধানী এক্সপ্ৰেছ, লিডুগামী দুখন ডি.এম.ইউ়়. আৰু ডাঙৰীগামী এখন ডি.এম.ইউ়়. চলোৱা হয়। 

## তথ্য উৎস

## লগতে চাওক
*ডিব্ৰুগড় ৰেল ষ্টেচন
## বাহ্যিক সংযোগ
১৯৪২ চনৰ ৰেলমেপত ডিব্ৰুগড় টাউন আৰু ডিব্ৰুমুখ ষ্টেচনৰ অৱস্থান

শ্ৰেণী:ভাৰতৰ ৰেল ষ্টেচন
শ্ৰেণী:ডিব্ৰুগড় জিলা
বছেন মুৰ্মু

**বছেন মুৰ্মু** (৯ এপ্ৰিল ১৯৮৭ - ৮ জুন ২০২০) এগৰাকী ভাৰতীয় কণ্ঠশিল্পী আৰু গীতিকাৰ। তেওঁ ঘাইকৈ চাঁওতালি ভাষাত সংগীতচৰ্চা কৰিছিল। তেওঁ চাঁওতালি চলচ্চিত্ৰ আৰু এলবামৰ এগৰাকী জনপ্ৰিয় কণ্ঠশিল্পীত পৰিগণিত হৈছিল। 

২০২০ চনৰ ৮ জুন তাৰিখে মাত্ৰ ৩৩ বছৰ বয়সত বছেন মুৰ্মুৰ মৃত্যু হয়। 
## জন্ম আৰু পৰিচয়
১৯৮৭ চনৰ ৯ এপ্ৰিল তাৰিখে ওড়িশাৰ ময়ূৰভঞ্জ জিলাৰ বৰহাজিয়ান গাঁৱত বছেন মুৰ্মুৰ জন্ম হৈছিল। তেওঁৰ পিতৃ নৰেন মুৰ্মু আৰু মাতৃ মইনা মুৰ্মু। তেওঁ মমতা মুৰ্মুৰ সৈতে বিবাহপাশত আৱদ্ধ হৈ। ভাগ্যলক্ষ্মী মুৰ্মু তেওঁলোকৰ একমাত্ৰ কন্যা সন্তান।
## কৰ্মজীৱন
বছেন মুৰ্মুয়ে তেওঁৰ জীৱনকালত প্ৰায় ৫০০ গীতত কণ্ঠ নিগৰাইছে। ইয়াৰ লগতে তেওঁ এগৰাকী গীতিকাৰো আছিল। তেওঁৰ অতি জনপ্ৰিয় গীত সমূহৰ ভিতৰত উল্লেখযোগ্য সমূহ হ'ল: 'কুলমি দাৰে লেকা কুদিম হাৰায়েন', 'চ্‌হেমেক চ্‌হেমেক', 'জীৱী ৰাণী তিছিম হিজুক', 'আলাক জাদি নাদি লেকা' ইত্যাদি।

## মৃত্যু
২০২০ চনৰ ৮ জুন তাৰিখে মাত্ৰ ৩৩ বছৰ বয়সত বছেন মুৰ্মুৰ মৃত্যু হয়। তেওঁৰ কোনো ৰোগ বা ৰোগৰ লক্ষণ নাছিল। ৮ জুন তাৰিখে তেওঁ হঠাৎ বাগৰি পৰে। তাৰপিছত তেওঁক ৰায়ৰংপুৰ চৰকাৰী চিকিৎসালয়লৈ নিয়া হৈছিল যদিও চিকিৎসকে তেওঁক মৃত ঘোষণা কৰে।

## তথ্য উৎস

শ্ৰেণী:ভাৰতীয় কণ্ঠশিল্পী
শ্ৰেণী:ভাৰতীয় গীতিকাৰ
শ্ৰেণী:মৃত ব্যক্তি
শ্ৰেণী:চাঁওতালি ব্যক্তি
মহাভাৰত (ধাৰাবাহিক)

**মহাভাৰত** () হৈছে ১৯৮৮ চনৰ ২ অক্টোবৰৰ পৰা ১৯৯০ চনৰ ২৪ জুনলৈ ভাৰতীয় টেলিভিচন চেনেল দূৰদৰ্শনে প্ৰচাৰ কৰা এখন পৌৰাণিক ধাৰাবাহিক। ধাৰাবাহিকখনৰ মুঠ খণ্ডৰ সংখ্যা আছিল ৯৪ টা। বেদব্যাসৰ মহাভাৰতৰ আধাৰত সম্প্ৰচাৰিত এই ধাৰাবাহিকখনৰ নিৰ্মাণকৰ্তা আৰু প্ৰযোজক আছিল বি. আৰ. চোপ্ৰা, লেখক পণ্ডিত নৰেন্দ্ৰ শৰ্মা আৰু ৰাহি মৌচম ৰাজা, পৰিচালক ৰবি চোপ্ৰা আৰু বি. আৰ. চোপ্ৰা।

## খণ্ডসমূহ

## অভিনয়ত
### মুখ্য চৰিত্ৰত

## লগতে চাওক
# কৃষ্ণ (ধাৰাবাহিক)
# বিক্ৰম ঔৰ বেতাল (ধাৰাবাহিক)
# বিষ্ণু পুৰাণ (ধাৰাবাহিক)
# ৰামায়ণ (ধাৰাবাহিক)
# ৰাৱণ (ধাৰাবাহিক)
## তথ্য সংগ্ৰহ

## বাহ্যিক সংযোগ
* 

শ্ৰেণী:হিন্দী ভাষাৰ দূৰদৰ্শন ধাৰাবাহিক
শ্ৰেণী:মহাভাৰত
বিভ্ৰাট (চলচ্চিত্ৰ)

**বিভ্ৰাট** () ১৯৭২ চনত মুক্তি পোৱা ফণী তালুকদাৰ পৰিচালিত এখন অসমীয়া চলচ্চিত্ৰ। প্ৰযোজনা কৰিছিল পীতাম্বৰ শৰ্মা, বংসীধৰ শৰ্মা আৰু ফণী তালুকদাৰে।বিভ্ৰাটৰ গীত বাণীবদ্ধ কৰা হৈছিল জ্যোতি চিত্ৰবনত। ১৯৬৮ চনত চৰকাৰী খণ্ডত প্ৰতিষ্ঠা কৰা জ্যোতি চিত্ৰবনত এখন ছবিৰ আটাইবোৰ গীত বাণীবদ্ধ কৰা এইখনে প্ৰথম চিনেমা। বিভ্ৰাট এখন হাস্য-ব্যংগ্ ছবি।

## কাহিনীৰ সাৰাংশ
পিয়ন, চকিদাৰ- কিবা এটা সাধাৰণ চাকৰি বিচাৰি যদুৱে গাঁৱৰ পৰা চহৰ পায়হি। চহৰত লগ পালে মধুক। মধুৱে চহৰত কিছুদিন চহৰত থাকি অলপ টেঙৰ হৈছে। দুয়োজনে বেকাৰ। ৰাতি নামঘৰৰ বাৰান্দাত শোৱে। দিনত চাকৰি বিচাৰে। মধুৱে আগতে কাম কৰা মানুহ এঘৰত যদুৱে ৰান্ধনীৰ কামত সোমাল। কিন্তু সেই কামত বেছিদিন টিকিব নোৱাৰিলে। ইফালে মধুৱে ভাৰাঘৰৰ দালালী, মুটীয়াগিৰি আদি বিভিন্ন কামত জড়িত হ’ল যদিও কতো থিতাপি নাপায়। আকৌ দুয়োৰো দেখাদেখি হয়।

এদিন কাছাৰীৰ বাকৰিত এজন ঠগৰ পৰা পুৰণি বাতৰিকাকত এখন কিনি তাত নিৰুদ্দেশৰ খবৰ এটা পঢ়ি পলৰীয়া ল’ৰা বিচাৰি ধন ঘটা ব্যৱসায়ে ভাল হ’ব বুলি ঠিৰাং কৰিলে। মধুৱেও সেই কামত জড়িত হৈ পৰে। পলৰীয়া বুলি বিভিন্ন ল’ৰা-ছোৱালীৰ পিছ লৈ দুয়োৰো বহুত লটিঘটি হয়। ঘটনাক্ৰমে লাহৰীক লগ পাই যদুৱে এদিন ঘৰ পতাৰো সপোন দেখিলে। এদিন পলৰীয়া বিচাৰি গৈ যদু জুৱাচোৰ গুণ্ডাৰ কবলত পৰে। অৱশেষত মধুৱে গুণ্ডাৰ কবলৰ পৰা যদুক বচাই আনে। 

## অভিনয়-শিল্পী

*পূণ্য দাস
*বিৰিঞ্চি ভট্টাচাৰ্য
*মোৱাজ্জিন আলী
* কমল চৌধুৰী
*বীণা দাস
*চন্দ্ৰা
*অনুজা দেৱী
*ৰুণু বৰুৱা
*প্ৰবীন ফুকন
* লক্ষ্যধৰ চৌধুৰী
* ক্ষীৰদা কান্ত বিষয়া
*পোৱাল দুৱৰা
*গদাধৰ বৰাককতি
*হৰেন দাস
*হেমী বৰা
*ৰাজেন শৰ্মা
*প্ৰমোদ শইকীয়া 
*নীলু চক্ৰৱৰ্তী আদি।

## সংগীত
ৰমেন বৰুৱাৰ তত্বাৱধানত মেল’ডিকাই ছবিৰ সঙ্গীত পৰিচালনা কৰিছিল। গীতকাৰ দ্বিজেন্দ্ৰ মোহন শৰ্মা, নিৰ্মল প্ৰভা বৰদলৈ আৰু নৱকান্ত বৰুৱা।

## তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:১৯৭০ দশকৰ অসমীয়া চলচ্চিত্ৰ
শ্ৰেণী:১৯৭২ বৰ্ষৰ চলচ্চিত্ৰ
আখুনি (চলচ্চিত্ৰ)

**আখুনি** () নিক’লাছ খাৰকংগ’ৰ পৰিচালিত মূলতঃ হিন্দী ভাষাৰ এখন হাস্যমধুৰ তথা নাটকীয় উপাদানযুক্ত চলচ্চিত্ৰ। সাৰেগামা ইণ্ডিয়া আৰু য়ুডলি ফিল্মছৰ প্ৰযোজনাৰে এই চলচ্চিত্ৰখনৰ প্ৰিমিয়াৰ ২০১৯ চনত লণ্ডন চলচ্চিত্ৰ মহোৎসৱত সম্পন্ন হয়। ২০২০ চনৰ ১২ জুনত আখুনিয়ে নেটফ্লিক্সৰ মাধ্যমেৰে ভাৰতত মুক্তিলাভ কৰে। সাংস্কৃতিক বৈষম্য আৰু সংঘাতক প্ৰধান বিষয়বস্তু হিচাপে লৈ নিৰ্মাণ কৰা এই ছবিখনত চায়ানী গুপ্তা, বিনয় পাঠক, আদিল হুছেইন, লিন লাইশ্ৰাম আদি অভিনেতাই অভিনয় কৰিছে। ছবিখনৰ ঘটনাক্ৰম উত্তৰ-পূবৰ কেইগৰাকীমান যুৱক-যুৱতীয়ে এক বিবাহ অনুষ্ঠানৰ আয়োজন কৰিব বিচৰাক কেন্দ্ৰ কৰি আগবাঢ়িছে।

## পটভূমি
মূলতঃ জাতিগত বৈষম্য আৰু ৰক্ষণশীল সাংস্কৃতিক ভাৱধাৰাক উপজীৱ্য হিচাপে লৈয়েই আখুনিৰ কাহিনীভাগ ৰচনা কৰা হৈছে। উত্তৰ পূবৰ লোকসকলৰ জীৱনশৈলী আৰু তেওঁলোকে সন্মুখীন হৈ অহা জাতিগত বৈষম্যক লৈ নিৰ্মিত এইখনেই প্ৰথমখন মূলসুঁতিৰ হিন্দী চলচ্চিত্ৰ।

দক্ষিণ দিল্লীৰ হুমায়ুনপুৰ নিবাসী উত্তৰ পুৰ্বাঞ্চলৰ কেইগৰাকীমান যুৱক-যুৱতীয়ে এগৰাকী বান্ধৱীৰ বিবাহৰ আয়োজন কৰে। এই উপলক্ষত তেওঁলোকে আখুনি নামৰ এক বিশেষধৰণৰ ব্যঞ্জন ৰান্ধিবলৈ লোৱাক কেন্দ্ৰ কৰিয়েই কাহিনীয়ে গতি লাভ কৰিছে। আখুনি হৈছে নাগালেণ্ডত পৰম্পৰাগতভাৱে শুকুৱাই সংৰক্ষণ কৰি ৰখা ছয়াবীনৰ সৈতে ৰন্ধা গাহৰি মাংসৰ ব্যঞ্জন বিশেষ। যিসকল এই খাদ্যবিধৰ সৈতে পৰিচিত নহয় তেওঁলোকৰ বাবে আখুনিৰ তীব্ৰ গোন্ধ অস্বস্তিকৰ হ'ব পাৰে। গতিকে এই ব্যঞ্জনবিধ ৰন্ধাক লৈ ভাড়াঘৰৰ গৰাকী আৰু অন্যান্য ভাড়াতীয়াৰ সৈতে এলানি হাস্যমধুৰ ঘটনা সংঘটিত হয়। আখুনিৰ উৎকট গোন্ধৰ বাবে ভাড়াঘৰৰ পঞ্জাবী মালিকনী গৰাকীয়ে মণিপুৰী যুৱতী চান্‌বি (লিন লাইশ্ৰাম) আৰু তেওঁৰ নেপালী বান্ধৱী উপাসনাক (চায়ানী গুপ্তা) খাদ্যবিধ ৰন্ধাত বাধা আৰোপ কৰিছে। ইয়াৰ ফলত তেওঁলোকে আন ঠাইলৈ আখুনি ৰান্ধিবলৈ নি বিভিন্ন অবাঞ্ছিত আৰু বৈষম্যমূলক ঘটনাৰ সন্মুখীন হৈছে।

## অভিনয় শিল্পী

## নিৰ্মাণ আৰু মুক্তিলাভ
পৰিচালক নিক'লাছ খাৰকংগ'ৰে ২০১৭ চনত আখুনিৰ কাহিনী লিখি শেষ কৰে আৰু ২০১৮ চনৰ জুন মাহত ২৫ দিনৰ ভিতৰতে দিল্লীত চলচ্চিত্ৰখনৰ দৃশ্যগ্ৰহণ সম্পন্ন কৰা হয়। পৰিচালকজনে কয় যে আখুনিৰ পটভূমি তেওঁৰ নিজৰ ব্যক্তিগত জীৱনৰ ওপৰতে আধাৰিত কাৰণ অন্য উত্তৰ-পূৰ্বাঞ্চলীয় লোকৰ দৰে তেওঁৰ নিজৰো জাতিগত বৈষম্যৰ সন্মুখীন হোৱাৰ অভিজ্ঞতা আছে। ২০১৪ চনত চুলিৰ ৰঙৰ বাবেই এনে বৈষম্যৰ চিকাৰ হৈ দিল্লীত গণপ্ৰহাৰত মৃত্যুবৰণ কৰা অৰুণাচলী ছাত্ৰ *নিড' তানিয়া* সম্পৰ্কেও চলচ্চিত্ৰখনত পৰোক্ষভাৱে উপস্থাপন কৰা হৈছে।

২০১৯ চনৰ অক্টোবৰত লণ্ডন চলচ্চিত্ৰ মহোৎসৱত আখুনিৰ প্ৰিমিয়াৰ সম্পন্ন কৰা হয় আৰু একেই মাহতে মুম্বাই চলচ্চিত্ৰ মহোৎসৱতো ছবিখন প্ৰদৰ্শন কৰা হয়। ২০২০ চনৰ ১২ জুনত নেটফ্লিক্সৰ যোগেদি আখুনিয়ে ভাৰতত মুক্তিলাভ কৰে।

## সংগীত
আখুনিৰ সংগীত পৰিচালনা তজদাৰ জুনেইদৰ। ছবিখনত মণিপুৰ, মিজোৰাম, নাগালেণ্ড, ছিকিম, অসম আদি ভাৰতৰ উত্তৰ-পুৰ্বাঞ্চলৰ ৰাজ্যসমূহৰ লোকসংগীত সন্নিৱিষ্ট কৰা হৈছে। পাপনে ইয়াৰে 'ডান্স ইট আউট' শীৰ্ষক এটি গীতত কণ্ঠদান কৰিছে আৰু এটি টোকাৰী গীতত উমাকান্ত বৈৰাগীয়ে কণ্ঠদান কৰিছে।

## প্ৰতিক্ৰিয়া
আখুনি চলচ্চিত্ৰখনৰ প্ৰতি সমালোচকসকলে মিশ্ৰিত প্ৰতিক্ৰিয়া আগবঢ়ায়। কিছুসংখ্যক সমালোচকে ছবিখন "বুদ্ধিমত্তাৰে নিৰ্মাণ কৰা সামাজিক মন্তব্য প্ৰদানকাৰী ছবি" আখ্যা দিয়াৰ বিপৰীতে মিনাম চৰিত্ৰটোক অধিকাংশ সময়ত দৃশ্যপটৰ পৰা আঁ‌তৰাই ৰখাৰ বাবে সমালোচনা কৰে। ইয়াৰ লগতে আখুনি সম্পৰ্কত আৰু অধিক তথ্যৰ সংযোগ কৰাৰ থল থকাৰ বিষয়েও কিছুসংখ্যক চলচ্চিত্ৰ সমালোচকে মত পোষণ কৰে।

আইএমডিবিত আখুনিয়ে ১০ ৰ ভিতৰত ৭.২ তাৰকা পোৱাৰ বিপৰীতে ফাৰ্ষ্টপ'ষ্টে ইয়াক ৫ ভিতৰত ৩-ৰে মূল্যাংকন কৰে।

## তথ্য সংগ্ৰহ

শ্ৰেণী:হিন্দী চলচ্চিত্ৰ
হাবুং মৈদাম

**হাবুং মৈদাম** হৈছে আহোমসকলৰ পঞ্চমৰাজধানী হাবুংৰ টাইভেটিত অৱস্থিত দুটা প্ৰাচীন মৈদাম।

## লগতে চাওক
*আহোম জনগোষ্ঠী
*বুৰঞ্জী
*চুকাফা

## তথ্য সংগ্ৰহ

## উৎস প্ৰসংগ

শ্ৰেণী:আহোম ৰাজ্য
স্ফিংছ

**স্ফিংছ**ক এতিয়ালৈকে মানৱ নিৰ্মিত অতিশয় বিশাল আৰু বৰ্তি থকা আটাইতকৈ পুৰণি এবিধ শিল্পকলা বুলি বিশ্বাস কৰা হয়। ৪৫০০ বছৰ পুৰণি শিল্পকলাটো ইজিপ্টৰ এক উল্লেখযোগ্য পিৰামিড গিজাৰ কাষত অৱস্থিত। এটুকুৰা চূণৰ পাথৰত মহান স্ফিংছৰ নক্সা কটা হৈছে আৰু পৃথিৱীৰ ভিতৰতে ই এবিধ বিশাল প্ৰতিমা। দীঘে ২৪০ ফুট (৭৩ মিটাৰ) আৰু ৬৬ ফুট (২০ মিটাৰ) উচ্চতাৰে বিশ্বৰ সকলোতকৈ ডাঙৰ স্মৃতিসৌধবোৰৰ ভিতৰতে এবিধ হৈ বৰ্তি আছে। মহান স্ফিংছক এতিয়ালৈকে মানৱ নিৰ্মিত অতিশয় বিশাল আৰু বৰ্তি থকা আটাইতকৈ পুৰণি এবিধ শিলৰ শিল্পকলা বুলি বিশ্বাস কৰা হয়। এই শিল্পকলা ইজিপ্টৰ পুৰণা সাম্ৰাজ্যৰ সময়ত ৰজা কাফৰেৰ বাবে নিৰ্মাণ কৰা হৈছিল বুলি বিশ্বাস কৰা হয়। পৌৰাণিক কথা মতে স্ফিংছ হৈছে এটা সিংহৰ শৰীৰ আৰু এজন মানুহৰ শিৰৰ সৈতে এক সৃষ্টি আৰু প্ৰাচীন কালৰ পৰা এতিয়ালৈকে ই ইজিপ্টৰ এক চিহ্ন।

## তথ্য সংগ্ৰহ
* https://www.britannica.com/topic/Pyramids-of-Giza

শ্ৰেণী:প্ৰাচীন ইজিপ্ট
অসমীয়া ভাষাৰ ব্যাকৰণ (গ্ৰন্থ)

**অসমীয়া ভাষাৰ ব্যাকৰণ** () হৈছে ভাষাবিদ, গৱেষক, অধ্যাপক ড॰ উপেন্দ্ৰনাথ গোস্বামীৰ দ্বাৰা ৰচিত এখন অসমীয়া ব্যাকৰণ। মণি-মাণিক প্ৰকাশনে ১৯৮১ চনত প্ৰকাশ কৰা এই ব্যাকৰণখন দুটা খণ্ডত বিভক্ত। প্ৰথম খণ্ডত অসমীয়া ভাষাৰ সুকীয়া গঢ়টোৰ বিশ্লেষণ আৰু সংস্কৃতীয় ৰূপটোৰ বিৱৰণ দ্বিতীয় খণ্ডত সন্নিৱিষ্ট কৰা হৈছে।

## লেখকৰ চমু পৰিচয়

উপেন্দ্ৰনাথ গোস্বামী (১৯২৩-২০০০) একাধাৰে ভাষাবিদ, গৱেষক, অধ্যাপক, অনুবাদক আৰু অভিধানপ্ৰণেতা। তেওঁ কটন কলেজৰ অসমীয়া বিভাগৰ অধ্যাপক আছিল আৰু পাছলৈ গুৱাহাটী বিশ্ববিদ্যালয়ৰ অধ্যাপক পদত নিযুক্ত হৈছিল। তেওঁৰ গৱেষণাৰ বিষয় আছিল- A Study of Kamrupi : A Dialect of Assamese.

উপেন্দ্ৰনাথ গোস্বামীৰ জন্ম হয় ১৯২৩ চনৰ নৱেম্বৰ মাহৰ ১৩ তাৰিখে নলবাৰী সত্ৰত। নলবাৰী গৰ্ডন হাইস্কুলৰ পৰা ১৯৪২ চনত প্ৰথম বিভাগত প্ৰৱেশিকা পৰীক্ষাত উত্তীৰ্ণ। একে বছৰতে ভাৰত ত্যাগ আন্দোলনত অংশ লৈ কাৰাবাস। তাৰ পাছত ১৯৪৫ চনত কটন কলেজৰপৰা কলা শাখাত প্ৰথম বিভাগত আই.এ পৰীক্ষাত উত্তীৰ্ণ আৰু ১৯৪৭ চনত একেখন কলেজৰপৰাই কলা শাখাত স্নাতক ডিগ্ৰী অৰ্জন। তাৰ পাছত ১৯৫১ চনত গুৱাহাটী বিশ্ববিদ্যালয়ৰ অসমীয়া বিষয়ৰ ভাষা শাখাত দ্বিতীয় শ্ৰেণীৰ প্ৰথম স্থান লাভ কৰি স্নাতকোত্তৰ ডিগ্ৰী অৰ্জন।

২০০০ চনত জন্ম দিৱসৰ দিনাখন নিজা বাসভৱনত মৃত্যু।

## তথ্য সংগ্ৰহ

শ্ৰেণী:অসমীয়া গ্ৰন্থ
কৰিমুল হক

**কৰিমুল হক** () পশ্চিমবঙ্গৰ চাহবাগিছাৰ এজন কৰ্মচাৰী। স্থানীয়ভাবে তেওঁ বাইক-এম্বুলেঞ্চ-দাদা নামেৰেও জনাজাত। ধলাবাৰী আৰু ইয়াৰ কাষৰীয়া গাঁওসমূহৰ ৰুগীয়া লোকসকলক মটৰচাইকেল এম্বুলেঞ্চেৰে হাস্পাতাললৈ কঢ়িয়াই নিয়া এই লোকজনক তেওঁৰ সামাজিক কৰ্মৰ স্বীকৃতি স্বৰূপে ভাৰত চৰকাৰে পদ্মশ্ৰী বঁটা আগবঢ়াইছে। 

## অনুপ্ৰেৰণা
১৯৯৫ চনত হকে তেওঁৰ গুৰুতৰভাবে অসুস্থ হৈ পৰা মাকক চিকিৎসাৰ বাবে হাস্পাতাললৈ নিবলৈ ঘৰেঘৰে সহায় বিচাৰি ফুৰিছিল। কিন্তু তেওঁ মাকক কঢ়িয়াই নিবলৈ এখন এম্বুলেঞ্চৰ যোগাৰ কৰিব নোৱাৰিলে। ফলস্বৰূপে হৃদয়ৰোগত আক্ৰান্ত হৈ তেওঁৰ মাতৃৰ ঘৰতে মৃত্যু হ'ল। মাতৃৰ মৃত্যু অসহায় হৈ চাই থাকিবলগীয়া হোৱা হকে এম্বুলেঞ্চৰ অভাৱত আৰু যাতে কাৰো মৃত্যু নহয় তাৰবাবে পণ ল'লে 

এজন সহকৰ্মী পথাৰৰ মাজত অচেতন হৈ বাগৰি পৰাত এই মটৰবাইক এম্বুলেঞ্চৰ ধাৰণাটো হকৰ মনলৈ আহিছিল। সহকৰ্মীজন পৰি ৰোৱা ঠাইখিনিলৈ কোনো সাধাৰণ জোখৰ এম্বুলেঞ্চ নোযোৱাত হকে তেওঁক পিঠিত বান্ধি বাইকৰ পিছৰ আসনত বহুৱাই পঞ্চাচ কিলোমিটাৰ দূৰৰ জলপাইগুৰি সদৰ হাস্পাতাললৈ লৈ গ'ল। সহকৰ্মীজন বাচি যোৱাত হকে ভৱিষ্যতেও এই কাৰ্য চলাই যোৱাৰ অনুপ্ৰেৰণা লাভ কৰিলে। 

## জীৱন পৰিক্ৰমা
১৯৯৮ চনৰ পৰা হকে পশ্চিমবঙ্গৰ দুৱাৰ্চ বেল্টৰ ধলাবাৰী আৰু ইয়াৰ চৌপাশৰ বিশখন গাঁৱৰ গাঁওবাসীলৈ.এম্বুলেঞ্চ সেৱা আগবঢ়াইছে, য'ত ৰাস্তা-ঘাট, বিদ্যুৎ আদি প্ৰাথমিক সা-সুবিধাসমূহৰ অৱস্থা তেনেই তথৈবচ। ওচৰৰ হাস্পাতালখনো ৪৫কিলোমিটাৰ দূৰৈত। ২০১৭ চনৰ জানুৱাৰীলৈ তেওঁ ৩০০০তকৈয়ো বেছি ৰোগী বিনামূলীয়াকৈ কঢ়িয়াইছে। 

এম্বুলেঞ্চ সেৱাৰ উপৰিও স্থানীয় চিকিৎসকৰ পৰা প্ৰশিক্ষণ লৈ তেওঁ গাঁওবাসীক প্ৰাথমিক চিকিৎসাও আগবঢ়ায়। তেওঁ জনজাতীয় অঞ্চলত নিয়মীয়াকৈ স্বাস্থ্য-শিৱিৰৰো আয়োজন কৰে।

হক মালবাজাৰৰ ৰাজাদাঙ্গাৰ এজন বাসিন্দা। তেওঁ পত্নী আঞ্জুয়া বেগম, দুই পুত্ৰ ৰাজেশ আৰু ৰাজু আৰু দুই পুত্ৰবধূৰ সৈতে বাস কৰে। ৰাজাদাঙ্গাত থকা তেওঁৰ পুত্ৰহঁতৰ পানৰ দোকান আৰু মোবাইল মেৰামতিৰ দোকানৰ আয়েৰে সংসাৰ চলে। হকৰ উপাৰ্জনৰ আধাতকৈও বেছি ধন বাইক এম্বলেঞ্চৰ ইন্ধন আৰু দুখীয়া ৰোগীসকলক ঔষধ কিনি দিওঁতে খৰচ হয়।

## সন্মান
হকে আগবঢ়োৱা নিস্বাৰ্থ সমাজসেৱাৰ স্বীকৃতি স্বৰূপে ভাৰত চৰকাৰে ২০১৭ চনৰ গণতন্ত্ৰ দিৱসত দেশখনৰ চতুৰ্থ অসমাৰিক সেৱা পদ্মশ্ৰী বঁটাৰে সন্মানিত কৰে। 
## তথ্যউৎস

শ্ৰেণী:জীৱিত ব্যক্তি
শ্ৰেণী:পদ্মশ্ৰী বঁটা বিজয়ী
শ্ৰেণী:পশ্চিমবঙ্গৰ ব্যক্তি
অসমীয়া ব্যাকৰণ প্ৰৱেশ

**অসমীয়া ব্যাকৰণ প্ৰৱেশ** () হৈছে গোলোকচন্দ্ৰ গোস্বামীৰ দ্বাৰা ৰচিত এখন অসমীয়া ভাষাৰ ওখ খাপৰ ব্যাকৰণ। ২০০০ চনৰ নৱেম্বৰ মাহত এই ব্যাকৰণখন প্ৰকাশ কৰে বীণা লাইব্ৰেৰী প্ৰকাশনে। ব্যাকৰণখনত মুঠ ১৮টা অধ্যায় আছে।

## অধ্যায়সমূহ
# অসমীয়া ভাষা
# বাগ্‌ধ্বনি আৰু বৰ্ণ
# অসমীয়া বৰ্ণমালা
# ব্যঞ্জন বৰ্ণমালা
# বানান প্ৰকৰণ
# সন্ধি প্ৰকৰণ
# অসমীয়া সন্ধি
# প্ৰাকৃতি প্ৰকৰণ
# বিভক্তি প্ৰকৰণ
# শব্দ প্ৰকৰণ
# শব্দৰ সাধন : লিংগ প্ৰকৰণ
# শব্দৰ সাধন : বচন প্ৰকৰণ
# পদ প্ৰকৰণ : নামপদ
# বিশেষণ বা গুণপদ
# ক্ৰিয়াপদ
# অৱ্যয় শব্দ
# বাক্য প্ৰকৰণ
# বাক্য বিশ্লেষণ

## লেখকৰ চমু পৰিচয়

গোলোকচন্দ্ৰ গোস্বামী (১৯২৩-২০২০) এজন অসমীয়া শিক্ষাবিদ আৰু ভাষাতত্ত্ববিদ। অসমীয়া ভাষাৰ ৰূপতত্ত্ব, ধ্বনিতত্ত্ব বিষয়ত তেওঁৰ অৱদান অতুলনীয়। তেওঁ ১৯৫৪ চনৰ পৰা ১৯৮৫ চনলৈকে গুৱাহাটী বিশ্ববিদ্যালয়ৰ অসমীয়া বিভাগত অধ্যাপনা কৰিছিল। ১৯৬৬ চনত প্ৰকাশিত তেওঁৰ গ্ৰন্থ "An Introduction to Assamese Phonology"ক অসমীয়া ভাষাতত্ত্বলৈ এক আপুৰুগীয়া অৱদান হিচাপে গণ্য কৰা হয়। জীৱনকালত ড॰ গোস্বামীয়ে প্ৰায় ৬০ খনৰো অধিক গুৰুত্বপূৰ্ণ গ্ৰন্থ, শতাধিক প্ৰবন্ধ ৰচনা কৰি অসমীয়া ভাষা-সাহিত্যক সমৃদ্ধ কৰি গৈছে। ২০২০ চনৰ ২৪ আগষ্টত ৯৬ বছৰ বয়সত তেওঁৰ মৃত্যু হয়।

## আনুষঙ্গিক গ্ৰন্থ
*ধ্বনিবিজ্ঞানৰ ভূমিকা, ১৯৬৬
*অসমীয়া বৰ্ণপ্ৰকাশ, ১৯৬৯
*অসমীয়া আখৰ-জোটনি, ১৯৭২
*অসমীয়া ব্যাকৰণৰ মৌলিক বিচাৰ, ১৯৮৭
*অসমীয়া গোলোক ব্যাকৰণ, প্ৰবোধ ভাগ, ১৯৭২ আৰু সুবোধ ভাগ, ১৯৭৪;
*ভাষা-ভাষণিকা, ১৯৯২

## তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:অসমীয়া ব্যাকৰণ
শ্ৰেণী:ব্যাকৰণ
যুগদ্ৰষ্টা (চলচ্চিত্ৰ)

**যুগদ্ৰষ্টা: দ্য ভিজনেৰী** হৈছে ভাস্কৰ জ্যোতি মহন্ত পৰিচালিত এখন অসমীয়া ভাষাৰ চুটিছবি। মুক্তিযুঁ‌জাৰু তথা সমাজ সংস্কাৰক পীতাম্বৰ দেৱগোস্বামীৰ জীৱনৰ আধাৰত নিৰ্মাণ কৰা চলচ্চিত্ৰখনৰ মুখ্য চৰিত্ৰত অভিনয় কৰিছে মুন বৰকটকীয়ে। অনুৰাগ শইকীয়াই সংগীত পৰিচালনা কৰা ছবিখনৰ প্ৰযোজনা কৰিছে স্বপ্নালী মহন্তই।

## কাহিনীৰ সাৰাংশ
১৯৫৬ চনত ঈদ মজলিছৰ অনুষ্ঠানত ভাগ লৈ গোস্বামীয়ে তেওঁৰ সচিৱ তথা জীৱনীকাৰ গংগাধৰ হাজৰিকাৰ সৈতে নাৱেৰে নিজচহৰ মাজুলীলৈ উভতি অহাৰ এক দৃশ্যৰে চলচ্চিত্ৰখনৰ আৰম্ভণি হয়। গোস্বামীয়েই আছিল এই অনুষ্ঠানত ভাগ লোৱা একমাত্ৰ সত্ৰাধিকাৰ।

ইয়াৰপাছত গোস্বামী আৰু গংগাধৰ হাজৰিকা এক কোঠাত মিলিত হয় আৰু অতীত সুঁ‌ৱৰি নষ্টালজিক হৈ পৰে। ১৯১৪ চনৰ ২৫ মাৰ্চ তাৰিখে গোস্বামীয়ে সত্ৰাধিকাৰৰূপে নিৰ্মালি গ্ৰহণ কৰা সময়ৰ পৰা তেওঁ‌লোকে আলোচনাৰ পাতনি মেলে। তেওঁলোক দুয়োজনে এই কথাত সহমত প্ৰকাশ কৰেযে সমাজৰ নিয়মসমূহ ভগৱানৰ দ্বাৰা আৰোপিত নহয় আৰু এজন ব্যক্তিৰ মূল্য তেওঁৰ ন্যায়ৰ ভাৱধাৰাইহে বিচাৰ কৰা উচিত।

## অভিনয়ত

* পীতাম্বৰ দেৱগোস্বামী (সত্ৰাধিকাৰ) - মুন বৰকটকী
* সৰুকালৰ গোস্বামী – আশ্বাস ৰাগ মহন্ত
* আউনিআটি সত্ৰাধিকাৰ – হৰিদেৱ গোস্বামী
* গংগাধৰ হাজৰিকা - গুণ মহন্ত
* আলধৰা - প্ৰদীপ ভূঞা
* H. W. Phriel - Henry Cottee Jones (Eden)
* Chief Secretary - Rupert Grey
* নীৰু - সৃজনী ভাস্ব মহন্ত
* ৰমাই - ৰুবী মহন্ত
* মিছিং মহিলা - জ্যোৎস্না দ'লে
* নীৰুৰ বান্ধৱী - প্ৰিয়ংকা বৰুৱা

## বঁ‌টা/সন্মান
* ৬১ সংখ্যক ৰাষ্ট্ৰীয় চলচ্চিত্ৰ বঁটা: অনুৰাগ শইকীয়া (শ্ৰেষ্ঠ সংগীত পৰিচালক, নন-ফিচাৰ চলচ্চিত্ৰ)
* 2nd Mumbai Shorts International Film Festival-13: Best Music Award, Music Director (অমৃত প্ৰীতম, অনুৰাগ শইকীয়া)
* 2nd Delhi Shorts International Film Festival-13: Special Festival Mention (Direction), Bhaskar Jyoti Mahanta
* নয়দা আন্তঃৰাষ্ট্ৰীয় চলচ্চিত্ৰ মহোৎসৱ ১৪: বিশেষ সন্মান, শ্ৰেষ্ঠ অভিনেতা (জুৰি), শ্ৰেষ্ঠ পৰিচালক (জুৰি)

## তথ্যসূত্ৰ

শ্ৰেণী:ভাৰতীয় চুটিছবি
শ্ৰেণী:অসমীয়া চলচ্চিত্ৰ
নীলোৎপল বৰা

**নীলোৎপল বৰা** এজন ভাৰতীয় কণ্ঠশিল্পী,সুৰকাৰ,গীতিকাৰ,সংগীত ব্যৱস্থাপক আৰু সংগীত পৰিচালক। ২০১৭ চনত মুক্তিপ্ৰাপ্ত *মাজুলী*  শীৰ্ষক গীতটোৰ জৰিয়তে তেওঁ শ্ৰোতা-দৰ্শকৰ দৃষ্টি আকৰ্ষণ কৰিবলৈ সক্ষম হৈছিল।
## জন্ম আৰু শিক্ষা
যোৰহাটৰ এক সাংগীতিক পৰিয়ালত বৰাৰ জন্ম হয়। বৰাই যোৰহাটৰ জোনাকী সংঘ বিদ্যালয়ৰ পৰা স্কুলীয়া শিক্ষা গ্ৰহণ কৰে। ইয়াৰ পাছত জগন্নাথ বৰুৱা মহাবিদ্যালয়ৰ পৰা উচ্চতৰ মাধ্যমিক শিক্ষা আৰু গুৱাহাটীৰ অসম অভিযান্ত্ৰিক প্ৰতিষ্ঠানৰ পৰা ডিপ্লমা গ্ৰহণ কৰে।

## সাংগীতিক জীৱন
সাংগীতিক কেৰিয়াৰৰ আৰম্ভণিৰ সময়ত **নীলোৎপল বৰা**ই কেইবাখনো অসমীয়া ধাৰাবাহিকত আৱহসংগীতৰ কাম কৰাৰ লগতে সংগীত ব্যৱস্থাপক হিচাপে কাম কৰিছিল। ২০১৩ চনত তেওঁৰ প্ৰথম এলবাম *ছেভেন আনপ্লাগ্‌ড* মুক্তি পায়। ইয়াৰপাছতেই বৰা মুম্বাইলৈ যায় আৰু সংগীত ব্যৱস্থাপক হিচাপে কিছুদিন কাম কৰে । ২০১৭ চনত তেওঁ দ্বিতীয়খন এলবাম *পঞ্চম* মুক্তি পায়।
## সংগীতপঞ্জী
### সংগীতৰ এলবামসমূহ
**সংগীত পৰিচালনা আৰু কণ্ঠদান**
* ছেভেন আনপ্লাগ্‌ড 
* পঞ্চম

### চলচ্চিত্ৰ সংগীত

### ৱেব ছিৰিজ
* য়ে মেৰি ফেমিলী
* ট্ৰিপলিং ছিজন-২
## তথ্যসূত্ৰ
শ্ৰেণী:অসমৰ কণ্ঠশিল্পী
শ্ৰেণী:জীৱিত ব্যক্তি
শ্ৰেণী:অসমৰ ব্যক্তি
শ্ৰেণী:ভাৰতৰ ব্যক্তি
মাদ্ৰী

**মাদ্ৰী** () হিন্দু ধৰ্মগ্ৰন্থ মহাভাৰতৰ নকুল আৰু সহদেৱৰ মাতৃ তথা পাণ্ডুৰ পত্নী আৰু যুধিষ্ঠিৰ, ভীম আৰু অৰ্জুনৰ মাহী মাক আছিল মদ্ৰৰ কুঁৱৰী মাদ্ৰী।

## পাণ্ডু, কুন্তী, আৰু মাদ্ৰী
কুন্তীৰ দেউতাক যাদৱ বংশৰ ৰজা শূৰসেন। তেওঁৰ আচল নাম আছিল *পৃথ্বা*। দেউতাকে সম্পৰ্কীয় ভায়েক কুন্তীভোজ সন্তানহীন হোৱা বাবে কুন্তীকে ডাঙৰ-দীঘল কৰিবলৈ দিয়ে।

এবাৰ দুৰ্বাসা মুনি কুন্তীভোজৰ ঘৰলৈ আহিল। কুন্তীয়ে তেওঁক কৰা সেৱা-শুশ্ৰূষাত মুনি সন্তুষ্ট হ'ল। তেওঁক কুন্তীক এটা মন্ত্ৰ শিকালে যাৰ সহায়ত কুন্তীয়ে যিকোনো দেৱতাক আহ্বান কৰি তেওঁৰ পৰা সন্তান লাভ কৰিব পাৰিব।

কৌতূহলী কুন্তীয়ে এদিন সেই মন্ত্ৰৰে ভগৱান সূৰ্যক আহ্বান কৰিলে। সূৰ্যই কুন্তীৰ লগত সহবাস কৰি এটা সন্তান দিলে আৰু লগতে কুন্তীৰ সতীত্বও পুনৰ প্ৰদান কৰিলে। এইমতেই কৰ্ণৰ জন্ম হয়। সমাজৰ ৰোষত পৰাৰ ভয়ত কুন্তীয় সন্তানটোক নৈত উটুৱাই দিয়ে।
কুন্তীভোজে কুন্তীৰ স্বয়ম্বৰ আয়োজন কৰিলে। স্বয়ম্বৰত কুন্তীয়ে হস্তিনাপুৰৰ ৰজা পাণ্ডুক বৰণ কৰে। ইয়াৰ পাছত ৰাজ্য বঢ়োৱাৰ সংক্ৰান্তত পাণ্ডুৱে মদ্ৰৰ কুঁৱৰী মাদ্ৰীক বিয়া কৰায়।

এদিন পাণ্ডুৱে অৰণ্যত চিকাৰ কৰি থাকোঁতে ভুলতে সংগমত লিপ্ত মৃগয়াৰূপী ঋষি কিন্দম আৰু তেওঁৰ পত্নীক কাঁড় মাৰি হত্যা কৰে। মৃত্যুৰ আগে আগে ঋষিয়ে ৰজাক অভিশাপ দিয়ে যে ৰজাই যেতিয়াই সংগম কৰি তেতিয়াই তেওঁৰ মৃত্যু হ'ব। ইয়াৰ পাছত পাণ্ডুৱে ৰাজ্য পৰিত্যাগ কৰি দুইগৰাকী পত্নীৰে সৈতে বনবাসলৈ প্ৰস্থান কৰে।

কেইজনমান মুনিয়ে পাণ্ডুক কয় যে সন্তানহীন হৈ থাকিলে তেওঁ স্বৰ্গ লাভ কৰিব নোৱাৰিব। এই কথা পাণ্ডুৱে কুন্তীক জনাই কোনো সুপুৰুষৰ পৰা সন্তান লাভ কৰিবলৈ তেওঁক পৰামৰ্শ দিয়ে। কুন্তীয়ে তেতিয়া দুৰ্বাসাৰ পৰা পোৱা মন্ত্ৰ খটুৱাই তিনিজন পুত্ৰৰ মাতৃ হয়— যম দেৱতাৰ পৰা যুধিষ্ঠিৰ, বায়ুৰ পৰা ভীম আৰু ইন্দ্ৰৰ পৰা অৰ্জুন। কুন্তীয়ে মাদ্ৰীকো সেই মন্ত্ৰ শিকাই দিয়াত মাদ্ৰীয়ে অশ্বিন দেৱতা দুজনৰ পৰা নকুল আৰু সহদেৱ নামৰ যঁজা পুত্ৰদ্বয় লাভ কৰে।

এদিন পাণ্ডুৱে হিতাহিত জ্ঞান হেৰুৱাই মাদ্ৰীৰ লগত সংগম কৰিব খোজাত তেওঁৰ মৃত্যু হয়। ৰজাৰ মৃত্যুৰ কাৰণ হোৱা বুলি মাদ্ৰী সতী হৈ প্ৰাণ ত্যাগ কৰে। ইয়াৰ পাছত কুন্তীয়ে পাঁচোজন পুত্ৰক লৈ হস্তিনাপুৰ যায়গৈ।

## বংশ পৰিচয়
মাদ্ৰী আছিল মদ্ৰৰ কুঁৱৰী। কুন্তীদেৱী আছিল তেওঁৰ পতি পাণ্ডুৰ পত্নী। মাদ্ৰী নিজ সন্তান আছিল নকুল আৰু সহদেৱ। তেওঁৰ তোলনীয়া পুত্ৰ অৰ্থাৎ কুন্তীৰ পুত্ৰ আছিল ক্ৰমে- যুধিষ্ঠিৰ, ভীম আৰু অৰ্জুন।

## বংশলতা

## তথ্য সংগ্ৰহ

## বাহ্যিক সংযোগ

শ্ৰেণী:মহাভাৰতৰ চৰিত্ৰ
শ্ৰেণী:প্ৰাচীন ভাৰতৰ নাৰী
ৰাম চৰণ তেজা

**ৰাম চৰণ তেজা** (; জন্ম : ২৭ মাৰ্চ ১৯৮৫) এগৰাকী ভাৰতীয় চলচ্চিত্ৰ অভিনেতা, নিৰ্মাতা আৰু উদ্যোক্তা। তেওঁ মূলতঃ তেলুগু ভাষাৰ চলচ্চিত্ৰত কাম কৰে। তেওঁ তেলুগু চলচ্চিত্ৰৰ খুব জনপ্ৰিয় অভিনেতা। ৰাম চৰণে তেওঁৰ অভিনয় জীৱনত বহুতো সন্মান ও বঁটা লাভ কৰিবলৈ সক্ষম হয়, তাৰ ভিতৰত- 'ফিল্মফেয়াৰ বঁটা' (৩টা), নন্দী বঁটা (২টা), চিনেমা বঁটা (২টা), চেণ্ট’চাম বেষ্ট এক্ট’ৰ এৱাৰ্ড (২টা) আদি। তেওঁ অভিনেতা চিৰঞ্জীৱী আৰু সুৰেখাৰ পুত্ৰ।

২০০৭ চনৰ ২৮ চেপ্তেম্বৰত মুক্তিলাভ কৰা 'চিৰুথা' চলচ্চিত্ৰৰ জৰিয়তে অভিনয় জগতত কৰ্মজীৱনৰ পাতনি মেলা ৰাম চৰণে সেইখন চলচ্চিত্ৰৰ জৰিয়তে 'ফিল্মফেয়াৰ বঁটা' লাভ কৰিবলৈ সক্ষম হয়।

এচ.এচ. ৰাজমৌলিৰ কাল্পনিক এক্সন ছবি অভিনেত্ৰী কাজল আগাৰৱালৰ সৈতে কৰা 'মাগাধীৰা' (২০০৯) যিখন আছিল সফল তথা সৰ্বোচ্চ উপাৰ্জনকাৰী চলচ্চিত্ৰ।

চৰণে টলিউডৰ শীৰ্ষস্থানৰ অভিনেতা হিচাপে নিজকে প্ৰতিষ্ঠিত কৰে। তেওঁৰ বাণিজ্যিকভাৱে সফল ছবিসমূহ যেনে- 'ৰচা' (২০১২), 'নায়ক' (২০১৩), 'য়েভাডু' (২০১৪), 'ধ্ৰুৱ' (২০১৬) আৰু 'ৰাঙ্গাস্থালাম' (২০১৮), যিবোৰে তেওঁৰ মুক্তি পোৱা সৰ্বাধিক উপাৰ্জনমূলক ছবি হিচাপে স্থান পাইছে। ২০১৮ চনৰ ৩০ মাৰ্চত মুক্তি লাভ কৰা 'ৰাঙ্গাস্থালাম' চলচ্চিত্ৰখনৰ বাবে তেওঁ দ্বিতীয়বাৰ 'ফিল্মফেয়াৰ বঁটা' লাভ কৰিবলৈ সক্ষম হয়।

২০১৬ চনত, চৰণে তেওঁৰ নিজস্ব প্ৰডাকচন হাউচ প্ৰতিষ্ঠা কৰে, 'কোনিদেলা প্ৰডাকচন কোম্পানী', যাৰ সহায়ত তেওঁ চলচ্চিতসমূহ প্ৰযোজনা কৰে। চলচ্চিত্ৰ কেৰিয়াৰৰ বাহিৰেও তেওঁ প’ল’ টীমৰ মালিক ৰাম চৰণ হায়দ্ৰাবাদ প’ল’ ৰাইডিং ক্লাব।

## ব্যক্তিগত জীৱন
১৯৮৫ চনৰ ২৭ মাৰ্চ তাৰিখে জন্মগ্ৰহণ কৰা ৰাম চৰণ মাদ্ৰাজৰ (বৰ্তমানৰ চেন্নাই) তেলুগু চলচ্চিত্ৰ অভিনেতা চিৰঞ্জিৱী আৰু তেওঁৰ স্ত্ৰী সুৰেখাৰ পুত্ৰ। তেওঁৰ দুগৰাকী ভনী। তেওঁ আল্লু ৰমা লিঙ্গাইয়াৰ নাতি আৰু নাগেন্দ্ৰ বাবু, পবন কল্যাণ, আৰু আল্লু অৰবিন্দৰ ভাগিন।

## ফিল্ম’গ্ৰাফী
### এগৰাকী মুখ্য অভিনেতা হিচাপে

### গেষ্ট এপিয়াৰেঞ্চ আৰু নিৰ্মাতা

## বঁটা আৰু মনোনয়ন

## টোকা

## তথ্য সংগ্ৰহ

## বাহ্যিক সংযোগ

* 
* 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেতা
শ্ৰেণী:ফিল্মফেয়াৰ বঁটা বিজয়ী
শ্ৰেণী:জীৱিত ব্যক্তি
অমৃতা গগৈ

**অমৃতা গগৈ** () হৈছে অসমীয়া চলচ্চিত্ৰ জগতৰ এগৰাকী অভিনেত্ৰী। ২০১৫ চনত মুক্তিপ্ৰাপ্ত অহেতুক নামৰ অসমীয়া চলচ্চিত্ৰ খনৰ জৰিয়তে তেওঁ চলচ্চিত্ৰজগতত প্ৰৱেশ কৰে।

## জন্ম আৰু শিক্ষা
১৯৯১ চনৰ ২২ ডিচেম্বৰত শিৱসাগৰ জিলাৰ কালিগাঁ‌ৱত অমৃতা গগৈৰ জন্ম হয়। তেওঁৰ পিতৃৰ নাম অমৃত গগৈ আৰু মাতৃৰ নাম দেৱজীতা গগৈ। তেওঁ চতুৰ্থ শ্ৰেণীলৈ জয়সাগৰ সাধাৰণ প্ৰাথমিক বিদ্য়ালয়ত অধ্য়য়ন কৰি তাৰপিছত বৰপাত্ৰ দ'ল উচ্চ বিদ্যালয়, কালুগাওঁত নাম লগায় ৷তাৰ পিছত তেওঁ শিৱসাগৰ চৰকাৰী উচ্চতৰ মাধ্যমিক বহুমুখী বিদ্যালয়ত কলা শাখাত অধ্যয়ন কৰে ৷ কটন কলেজৰ পৰা ৰাজনীতি বিজ্ঞান বিষয়ত স্নাতক ডিগ্ৰী গ্ৰহণ কৰাৰ পাছত তেখেতে গুৱাহাটী বিশ্ববিদ্যালয়ৰ পৰা স্নাতকোত্তৰ ডিগ্ৰী গ্ৰহণ কৰে।

## ব্যক্তিগত জীৱন
তেওঁ ২০১৯ চনৰ ৩ অক্টোবৰ তাৰিখে মনদ্বীপ কাকতিৰ সৈতে বিবাহপাশত আৱদ্ধ হয় ৷ ২০২১ চনত তেওঁলোকৰ এজনী ছোৱালী সন্তান জন্ম হয় ৷

## নৃত্যশিল্পীৰূপে অমৃতা গগৈ
তিনিবছৰ বয়সত তেওঁ প্ৰথমতে সত্ৰীয়া নৃত্যৰ প্ৰশিক্ষণ লৈছিল ৷ ৩ বছৰ বয়সতে তেওঁ পোনপ্ৰথমবাৰৰ বাবে শিৱসাগৰৰ আমগুৰিত কৃষ্ণনৃত্য প্ৰদৰ্শন কৰিছিল ৷ তেওঁ ২০১০ চনত ৰং চেনেলে আয়োজন কৰা “মই অসম দেশৰ ছোৱালী” শীৰ্ষক প্ৰতিযোগিতাত অংশগ্ৰহণ কৰিছিল আৰু বিজয়ীয়ো হৈছিল ৷ তেওঁ বহুকেইটা ভিডিঅ’ সংগীতত অভিনয় কৰিছিল আৰু বাবু বৰুৱাৰ “পেডেল মাৰি মাৰি” শীৰ্ষক ভিডিঅ’ গীতটোৰ যোগেদি বিশেষভাৱে জনপ্ৰিয়তা লাভ কৰিবলৈ সক্ষম হৈছিল৷

## চলচ্চিত্ৰপঞ্জী
### অভিনেত্ৰীৰূপে চলচ্চিত্ৰত
{| class="wikitable"
|-
! চন
! চিনেমা
! চৰিত্ৰ
! পৰিচালক
! টোকা
|-
| ২০১৫
| অহেতুক
| জয়িতা
| বাণী দাস
| শ্ৰেষ্ঠ নৱাগত অভিনেত্ৰী, প্ৰাগ চিনে বঁটা,২০১৫
|-
| ২০১৭
| কোঁৱৰপুৰৰ কোঁৱৰ
| মাইনা
| ৰাজেশ ভূঞা
|
|-
| ২০১৭
| দূৰ
| পূজা
| কংকণ ৰাজখোৱা
|
|-
| ২০১৭
| চয়গাঁ‌ৱৰ চম্পা
| চম্পা
| চন্দ্ৰ মুদৈ
|
|-
| ২০১৮
| নিজানৰ গান
|ময়ূৰী
| মুন্না আহমেদ
|
|-
| ২০১৯
| ইপাৰ সিপাৰ
|
| প্ৰণৱজ্যোতি ভৰাঁ‌লী
|
|-
| ২০১৯
| প্ৰতিঘাত
|
| অচিন্ত শংকৰ
|
|-
| ২০২০
|ৰাইন’ এক্সপ্ৰেছ
|
|মণি সিন্হা
|
|-}

{| class="wikitable"
|-
! চন
! চিৰিয়েল
! চৰিত্ৰ
! পৰিচালক
|-
|২০২০-২১
|সৰাপাত
|
|দ্বীপেন নাথ
|-}

{| class="wikitable"
|-
! বৰ্ষ
! থিয়েটাৰ
! নাটক
! পৰিচালক
|-
| ২০১৬-২০১৭
| হেঙুল থিয়েটাৰ
|
|
|-}

## বঁ‌টা

## তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া চলচ্চিত্ৰৰ অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:জীৱিত ব্যক্তি
প্ৰভাস

**ভেংকট সত্যনাৰায়ণ প্ৰভাস ৰাজু উপ্পলপতি** (;  জন্ম ২৩ অক্টোবৰ ১৯৭৯), চমুকৈ **প্ৰভাস** নামেৰে পৰিচিত ভাৰতীয় অভিনেতা গৰাকী তেলেগু, হিন্দী আৰু তামিল ভাষাৰ চলচ্চিত্ৰত অভিনয় কৰে।

প্ৰভাসে ২০০২ চনৰ তেলেগু এক্সন ড্ৰামা ফিল্ম 'ঈশ্বৰ'খনৰ দ্বাৰা চলচ্চিত্ৰ জগতত আত্মপ্ৰকাশ কৰে। তেওঁ 'মিৰ্চি' চলচ্চিত্ৰখনত অভিনয় কৰাৰ ফলত শ্ৰেষ্ঠ অভিনেতাৰ নন্দী বঁটা লাভ কৰিবলৈ সক্ষম হয়। ২০১৪ চনত প্ৰভুদেৱা পৰিচালিত হিন্দী চলচ্চিত্ৰ 'এক্সন জেক্সন'ত তেওঁ গেষ্ট এপিয়াৰেঞ্চ হিচাপে থাকে। 'মাডামে টুচ্চাউদৰ ৱেক্স মিউজিয়াম'ত মমৰ ভাস্কৰ্য ৰখা প্ৰভাস দক্ষিণ ভাৰতৰ প্ৰথম অভিনেতা।

তেওঁৰ কৰ্মৰাজীসমূহৰ ভিতৰত ভাৰশাম (২০০৪), চত্ৰপাতি (২০০৫), চক্ৰম (২০০৫), বিল্লা (২০০৯), ডাৰ্লিং (২০১০), মিঃ পাৰফেক্ট (২০১১), আৰু মিৰ্চি (২০১৩)। এছ এছ ৰাজামৌলীৰ ইপিক এক্সন ছবি 'বাহুবলি: দ্য বিগনিং' (২০১৫)-ত প্ৰভাসে বাহুবলিৰ মুখ্য ভূমিকাত অভিনয় কৰে, যিখন আছিল সেই সময়ৰ চতুৰ্থ সৰ্বাধিক আয় কৰা ভাৰতীয় চলচ্চিত্ৰ। তেওঁ অভিনীত 'বাহুবলী: দ্য কনক্লুশ্চন' (২০১৭) ছবিখন আছিল গ্লবেল ভাৰতীয় চলচ্চিত্ৰৰ সৰ্বকালৰ সৰ্বোচ্চ তথা ভাৰতৰ সৰ্বোচ্চ ব্যৱসায়িক সফল ছবি। যিখনে কেৱল দশ দিনতে সকলো ভাষাত ₹1000 কৌটি ডলাৰ (১৫৫ মিলিয়ন মাৰ্কিন ডলাৰ) উপাৰ্জন কৰিবলৈ সক্ষম হয়।

## প্ৰাৰম্ভিক জীৱন
প্ৰভাসৰ পিতৃ আছিল চলচ্চিত্ৰ প্ৰযোজক ইউ সূৰ্যনাৰায়ণ ৰাজু আৰু মাতৃ শিৱ কুমাৰী। তিনিটা সন্তানৰ ভিতৰত প্ৰভাসৰ আছিল কনিষ্ঠ, প্ৰভাসৰ ভায়েকৰ নাম প্ৰবোধ আৰু ভগ্নীৰ নাম প্ৰগতি। তেওঁ তেলেগু চলচ্চিত্ৰৰ অভিনেতা কৃষ্ণম ৰাজুৰ ভতিজা। তেওঁৰ পৰিয়ালটো অন্ধ্ৰ প্ৰদেশৰ পশ্চিম গোদাৱৰী জিলাৰ ভীমাভাৰামৰ ওচৰৰ মোগালথুৰৰ বাসিন্দা। প্ৰভাসে হায়দৰাবাদৰ নালন্দা মহাবিদ্যালয়ৰ পৰা মাধ্যমিক শিক্ষা সম্পূৰ্ণ কৰিছিল। তেওঁ বিশাখাপত্তনামৰ সত্যানন্দ চলচ্চিত্ৰ প্ৰতিষ্ঠানৰ প্ৰাক্তন ছাত্ৰ।

## ফিল্ম’গ্ৰাফী

## বঁটা আৰু মনোনয়ন

## টোকা

## তথ্য উৎস

## বাহ্যিক সংযোগ

* 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেতা
শ্ৰেণী:জীৱিত ব্যক্তি
বাণী ভজন

**বাণী ভজন** () হৈছে তামিলনাডুৰ নীলগিৰি জিলাৰ উদগমণ্ডলম (চমুকৈ উটি)-ত জন্মগ্ৰহণ কৰা এগৰাকী ভাৰতীয় অভিনেত্ৰী আৰু ফেশ্বন মডেল। তেওঁ মূলতঃ তামিল আৰু তেলুগু চলচ্চিত্ৰত অভিনয় কৰে। টেলিভিচনৰ 'দৈৱমঙ্গল' ধাৰাবাহিকৰ সত্যা চৰিত্ৰৰ অভিনয় কৰাত তেওঁ অধিক জনাজাত হয়, যাৰ ফলত বাণী ভজনে ২০১৮ চনত 'চান কুদুমবাম ভীৰুথুগাল ফ’ৰ বেষ্ট এক্ট্ৰেচ্‌' বঁটা লাভ কৰিবলৈ সক্ষম হয়।

## জন্ম পৰিচয়
বাণী ভজন ১৯৮৮ চনৰ ৭ ডিচেম্বৰত তামিলনাডুৰ নীলগিৰি জিলাৰ উদগমণ্ডলম (চমুকৈ উটি) -ত জন্মগ্ৰহণ কৰে। তেওঁৰ পিতৃ এগৰাকী ৱাইল লাইফ ফটোগ্ৰাফাৰ।

## কেৰিয়াৰ
### টেলিভিচন
২০১২ চনত জয়া টিভিৰ ধাৰাবাহিক মায়াত অভিনয় কৰাৰ সময়ত তেওঁ মডেল হিচাপে পৰিৱেশন কৰে। পিছত তেওঁ বিজয় টিভিত প্ৰচাৰিত ধাৰাবাহিক 'আশা'ত মুখ্য ভূমিকা পালন কৰে। আশাৰ পৰিসমাপ্তিৰ পিছত তেওঁ চান টিভিৰ ধাৰাবাহিক দৈৱমাঙ্গলৰ মুখ্য চৰিত্ৰত অভিনয় কৰে। তেওঁক জি তামিলৰ 'লক্ষ্মী ভানদাসু'টো দেখা গৈছিল।

### চলচ্চিত্ৰ

২০১৯ চনত বাণী ভজনে তেলুগু ছবি 'মেকু মাথ্ৰামে চেপ্‌থা'ত আত্মপ্ৰকাশ কৰে। ২০২০ চনত তেওঁ অশোক চেলভানৰ সৈতে তামিল ছবি 'অঃ মাই কাডাভুলে'ত অভিনয় কৰে, লগতে তেওঁ বৈভৱ ৰেড্ডীৰ সৈতে 'ল’ক আপ' চলচ্চিত্ৰত কাম কৰে।

## টেলিভিচন

## ফিল্ম’গ্ৰাফী

}
|-
| ২০২০
| style="background:#FFFFCC; " |*ইউনাইটেড আধাভ কান্নাধাচান ফিল্ম*
| 
|
| তামিল
| প’ষ্ট-প্ৰডাকচন
|-
|}

## তথ্য সংগ্ৰহ

## বাহ্যিক সংযোগ

* 
* ইনষ্টাগ্ৰাম
* টুইটাৰ
* ফেইচবুক

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
ডেট্ গাষ্টি মৰ্নিং

**ডেট্ গাষ্টি মৰ্নিং** হৈছে ২০১৬ চনত মুক্তিপ্ৰাপ্ত এখন অসমীয়া চুটিছবি। আলজেইমাৰ ৰোগক মূল বিষয়বস্তু হিচাপে লৈ নিৰ্মাণ কৰা চুটিছবিখনৰ পৰিচালক হৈছে জাহ্নু বৰুৱা। মুঠ চাৰিটা চৰিত্ৰ থকা চুটিছবিখনত অভিনয় কৰিছে অৰুণ নাথ, সীমা বিশ্বাস, কপিল বৰা আৰু উৰ্মিলা মহন্তই। 
## কাহিনীৰ সাৰাংশ
## তথ্যসূত্ৰ
শ্ৰেণী:ভাৰতীয় চুটিছবি
বাঁকা, বিহাৰ

**বাঁকা** ভাৰতৰ বিহাৰ ৰাজ্যত অৱস্থিত এখন নগৰ। ই বাঁকা জিলাৰ সদৰ ঠাই।

## জনগাঁথনি
২০০১ চনৰ লোকপিয়ল অনুসৰি বাঁকাৰ জনসংখ্যা ৩৫,৪১৬জন য'ৰ ৫৪% পুৰুষ আৰু ৪৬% মহিলা। গড় সাক্ষৰতাৰ হাৰ আছিল ৫৫%। পুৰুষ আৰু মহিলাৰ সাক্ষৰতাৰ হাৰ ক্ৰমে ৬১% আৰু ৩৯%। ১৬% জনসংখ্যা ০-৬ বছৰীয়া শিশু।

## তথ্য সংগ্ৰহ

শ্ৰেণী:ভাৰতৰ নগৰ মহানগৰ
শ্ৰেণী:বিহাৰ
শ্বেতা ত্ৰিপাঠী

**শ্বেতা ত্ৰিপাঠী** (জন্ম-৭ জুলাই ১৯৮৫) হৈছে এগৰাকী ভাৰতীয় অভিনেত্ৰী৷ প্ৰডাকচন সহকাৰী আৰু সহযোগী পৰিচালিকা হিচাপে তেখেতে ছবিজগতত নিজৰ কেৰিয়াৰৰ পাতনি মেলে৷ কিন্তু হিন্দী কথাছবি আৰু ৱেব চিৰিজত অভিনয়ৰ জৰিয়তেহে শ্বেতাই প্ৰশংসা আৰু সমাদৰ লাভ কৰে৷ তেখেতৰ উল্লেখনীয় কৰ্ম হৈছে *মাছান* (২০১৫) আৰু *হাৰামখোৰ* (২০১৭).
## ব্যক্তিগত জীৱন
১৯৮৫ চনৰ ৬ জুলাইত শ্বেতা ত্ৰিপাঠীৰ জন্ম হৈছিল৷ জন্মৰ স্থান আছিল নতুন দিল্লী৷  তেখেতৰ পিতৃ ভাৰতীয় অসামৰিক সেৱাৰ লগত জড়িত৷ মাতৃ এগৰাকী অৱসৰপ্ৰাপ্ত শিক্ষয়িত্ৰী৷ পিতৃয়ে চাকৰিসূত্ৰে কেইবাখনো ঠাই সলাই থাকিবলগা হোৱা বাবে শ্বেতাই তেওঁৰ শৈশৱ আন্দামান আৰু নিকোবৰ দ্বীপপুঞ্জ, আৰু মুম্বাইত কটাবলগীয়া হয়৷  আন্দামানত কটোৱা সময়খিনিত তেখেতে সৰ্বাধিক সুখৰ সময় বুলি অভিহিত কৰে-*"That’s when I discovered how much I like travelling and being outdoors. Every weekend used to be a picnic on a new island, and it was an enriching experience".* উচ্চতৰ মাধ্যমিকৰ শিক্ষা গ্ৰহণ কৰিবলৈ ত্ৰিপাঠী নতুন দিল্লীলৈ ঘূৰি আহে আৰু আৰকে পুৰমত থকা দিল্লী পাব্লিক স্কুলত শিক্ষাগ্ৰহণ কৰে৷ তাৰপিছত তেখেতে "নেশ্যনেল ইনষ্টিটিউট অৱ ফেশ্যন টেকন'লজি"ত অধ্যয়ন কৰে আৰু ফেশন কমিউনিকেশণত ডিগ্ৰী অৰ্জন কৰে৷ ২০১৮ চনৰ ২৯ জুনত অভিনেতা আৰু ৰেপাৰ চৈতন্য শৰ্মাৰ লগত তেখেতে বৈবাহিকজীৱনৰ পাতনি মেলে৷ 

## অভিনয়-জীৱন
হিন্দী কথাছবি "মছান"ৰ জৰিয়তে শ্বেতা চৰ্চাৰ মাজলৈ আহে৷ ইয়াৰ পিছত শ্বেতাই ডিজনি ইণ্ডিয়াৰ ছিট কম "ক্য মষ্ট হ্যে লাইফ"ত এটি ল'ৰাসুলভ চৰিত্ৰ "জেনিয়া খান" ৰূপায়ণ কৰে৷  টাটা স্কাই, ভোডাফোন আৰু মেকডোনাল্ডছৰ দৰে ব্ৰেণ্ডৰ বিজ্ঞাপনতো শ্বেতাই অভিনয় কৰিছে৷ ফেমিনা ইণ্ডিয়াৰ আলোচনীত তেখেতে ফটো সম্পাদক হিচাপে কাৰ্যনিৰ্বাহ কৰিছিল৷ "ক্যা মষ্ট হে লাইফ"ৰ লগত জড়িত হোৱাৰ আগেয়ে শ্বেতাই পিক্সিৱন ট্ৰেইলাৰ হাউছত কাম কৰিছিল৷ তদুপৰি তেখেতে "অল মাই টি প্ৰডাকছনচ" নামৰ থিয়েটাৰ কোম্পানী এটাও চলাইছিল৷

*বিন্দাছ*ত প্ৰচাৰিত "দ্য ট্ৰিপ"ত শ্বেতাই অংশ লৈছিল৷ সাৰাৱন ৰাজেন্দ্ৰন পৰিচালিত "মেহেন্দী চাৰ্কাছ" আছিল শ্বেতাৰ প্ৰথমখন তামিল ভাষাৰ ছবি৷ আইফোনযোগে দৃশ্যগ্ৰহণ কৰা পূৰ্ণ দৈঘ্যৰ ভাৰতীয় ছবি "মুভি জু"ত শ্বেতাই কাম কৰিছিল৷পৰৱৰ্তী কালত শ্বেতাই "মিৰ্জাপুৰ" নামৰ ৱেব-চিৰিজটোত অভিনয় কৰে৷ শেহতীয়া ছবি *গ'ন কেশ* হৈছে শ্বেতাৰ উল্লেখনীয় কৰ্ম৷  ছবিখনত শ্বেতাই এলোপেছিয়া ৰোগত আক্ৰান্ত যুৱতীৰ চৰিত্ৰত অভিনয় কৰে-যিয়ে জীৱনত সংঘাত আৰু আত্মমৰ্যাদা প্ৰতিষ্ঠা কৰিবলৈ যুঁজ দিবলগীয়া হয়৷ 

টিভিএফৰ "ট্ৰিপলিঙ"ৰ দ্বিতীয়টো ছিজনত শ্বেতাই বেগম জেইনাবৰ চৰিত্ৰ ৰূপায়ণ কৰে৷ 

এমাজন প্ৰাইম ভিডিঅ'যোগে সম্প্ৰচাৰিত হোৱা ৱেব-চিৰিজ "লাখো মে এক"ৰ দ্বিতীয়টো চিজনত শ্বেতাই এগৰাকী চিকিৎসক ডা০ শ্ৰেয়াৰ ভূমিকা ৰূপায়ণ কৰে৷ শ্বেতাৰ অভিনয়ৰ প্ৰশংসা কৰি ইণ্ডিয়া টুডেয়ে কয় যে-*The star of the show is Shweta Tripathi (Masaan and Mirzapur), in her first leading turn in a web series.*
## চলচ্চিত্ৰপুঞ্জী
### ছবি

### দূৰদৰ্শন

## বাহ্যিক সংযোগ

* 

## তথ্যসূত্ৰ
শ্ৰেণী: জীৱিত ব্যক্তি
শ্ৰেণী: ভাৰতীয় অভিনেত্ৰী
বিজয় (অভিনেতা)

**জোচেফ বিজয় চন্দ্ৰশেখৰ** (; জন্ম ২২ জুন ১৯৭৪), চমুকৈ **বিজয়** নামেৰে পৰিচিত ভাৰতীয় অভিনেতা গৰাকী তামিল ভাষাৰ চলচ্চিত্ৰত অভিনয় কৰে। তেওঁ অভিনেতাৰ লগতে একাধাৰে নৃত্যশিল্পী, নেপথ্য গায়ক আৰু সমাজ সেৱক।

ফেন তথা মিডিয়াসকলৰ মাজত তেওঁ “থালাপাথি” (কমাণ্ডাৰ) নামে বেচি পৰিচিত। বিজয় তামিল চলচ্চিত্ৰৰ সৰ্বাধিক বেতনৰ অভিনেতা। ২০১৭ চনত তেওঁ অভিজ্ঞ ৰজনীকান্তৰ পিছত তামিল চলচ্চিত্ৰৰ ইতিহাসত দ্বিতীয় শীৰ্ষস্থানীয় অভিনেতা হয়। বিজয়ে ৬৪খন চলচ্চিত্ৰত মুখ্য ভূমিকা পালন কৰাৰ লগতে তেওঁ বিভিন্ন পুৰস্কাৰেৰে সন্মানিত হয়, তাৰ ভিতৰত বিজয় এৱাৰ্ডচ্‌ (৮টা), তামিলনাডু ষ্টেট ফিল্ম এৱাৰ্ডচ্‌ (৩টা) আৰু এচ.আই.আই.এম.এ এৱাৰ্ড। তেওঁ ভাৰতীয় চেলেব্ৰিটিসকলে সৰ্বাধিক উপাৰ্জন কৰা ফৰবেচ্‌ ইণ্ডিয়া চেলেব্ৰিটি ১০০ লিষ্টত সাতবাৰকৈ আছিল।

## জন্ম পৰিচয়
বিজয় ১৯৭৪ চনৰ ২২ জুনত তামিলনাডুৰ মাদ্ৰাজত (বৰ্তমানৰ চেন্নাই) জন্মগ্ৰহণ কৰে। তেওঁৰ পিতৃ এস. এ. চন্দ্ৰশেখৰ তামিল ছবিৰ পৰিচালক আছিল। তেওঁৰ মাক সভা চন্দ্ৰশেখৰ এগৰাকী স্বনামধন্য গায়িকা আছিল।

বিজয়ে ১৯৯৯ চনত ফেন সংগীতা সৰ্ণালিংগমৰ সৈতে বিবাহ পাশত আবদ্ধ হয়। সংগীতা সৰ্ণালিংগম আছিল শ্ৰীলঙ্কাৰ তামিল যাৰ সৈতে তেওঁৰ প্ৰথম সাক্ষাৎ হয় ১৯৯৯ চনৰ ২৫ আগষ্টত যুক্তৰাষ্ট্ৰত। তেওঁৰ দুটা সন্তান- সঞ্জয় (জন্ম ২০০০, লণ্ডন) আৰু দিব্যা (জন্ম ২০০৫, চেন্নাই)।

## তথ্য সংগ্ৰহ

## বাহ্যিক সংযোগ
* 
* 
* 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেতা
শ্ৰেণী:কলিউড (তামিল চলচ্চিত্ৰ জগত)
শ্ৰেণী:জীৱিত ব্যক্তি
অহল্যা (চুটিছবি)

**অহল্যা** হৈছে ২০১৫ চনত মুক্তিপ্ৰাপ্ত এখন বঙালী ভাষাৰ ভাৰতীয় চুটিছবি। সুজয় ঘোষে পৰিচালনা কৰা চুটিছবিখনত ৰামায়ণত বৰ্ণিত ইন্দ্ৰ, অহল্যা আৰু গৌতম মুণিৰ এটি কাহিনীক আধুনিকীকৰণ কৰি অন্যধৰণেৰে তুলি ধৰিছে। সৌমিত্ৰ চেটাৰ্জী, ৰাধিকা আপ্টে আৰু তোটা ৰয় চৌধুৰীয়ে চুটিছবিখনৰ মুখ্য চৰিত্ৰসমূহত অভিনয় কৰিছে।

## কাহিনীৰ সাৰাংশ
## অভিনয়ত
* অহল্যাৰ চৰিত্ৰত ৰাধিকা আপ্টে
* গৌতম সাধুৰ চৰিত্ৰত সৌমিত্ৰ চেটাৰ্জী
* পুলিছ ইন্দ্ৰ সেনৰ চৰিত্ৰত তোটা ৰয় চৌধুৰী
* অৰ্জুনৰ চৰিত্ৰত আয়ুষ্মান মিত্ৰ

## লগতে চাওক
* বহুবৃত্ত
* ডেট্ গাষ্টি মৰ্নিং

## তথ্যসূত্ৰ

শ্ৰেণী:ভাৰতীয় চুটিছবি
ভাইটি (চলচ্চিত্ৰ)

**ভাইটি** () হৈছে প্ৰথমখন অসমীয়া সম্পূৰ্ণ ৰঙীন চলচ্চিত্ৰ। ১৯৭২ চনত মুক্তি লাভ কৰা চলচ্চিত্ৰখনৰ পৰিচালনা কৰিছিল কমল নাৰায়ণ চৌধুৰীয়ে। চলচ্চিত্ৰখনৰ সংগীত পৰিচালনা কৰিছিল অজিত সিংহই।

## অভিনয় শিল্পী
#ইভা আচাও

## সংগীত
ছবিখনৰ সংগীত পৰিচালক আছিল অজিত সিংহ। গীত লিখিছিল কেশৱ মহন্ত, আৰু জয়ন্ত বৰুৱাই।

## তথ্য উৎস

## বাহ্যিক সংযোগ
গানা ডট কমত ভাইটিৰ গীত

শ্ৰেণী:অসমীয়া চলচ্চিত্ৰ
শ্ৰেণী:১৯৭০ দশকৰ অসমীয়া চলচ্চিত্ৰ
শ্ৰেণী:১৯৭২ বৰ্ষৰ চলচ্চিত্ৰ
অৰৰিয়া জিলা

**অৰৰিয়া জিলা** ভাৰতৰ বিহাৰ ৰাজ্যত অৱস্থিত এখন জিলা। অৰৰিয়া এই জিলাখনৰ সদৰ ঠাই। জিলাখনৰ মাটিকালি ২,৮৩০ বৰ্গ কিলোমিটাৰ। এই জিলা পূৰ্ণিয়া সংমণ্ডলৰ অন্তৰ্গত।

## ইতিহাস
১৯৬৪ চনত অৰৰিয়া পূৰ্ণিয়া জিলাৰ এটা মহকুমাৰূপে গঠিত হয়। ১৯৯০ চনৰ জানুৱাৰী মাহত এই মহকুমাটোক পূৰ্ণিয়া সংমণ্ডলৰ অন্তৰ্গত এখন পৃথক জিলাৰূপে স্বীকৃতি দিয়া হয়।

## জনগাঁথনি
২০১১ চনৰ লোকপিয়ল অনুসৰি অৰৰিয়া জিলাৰ জনসংখ্যা ২,৮১১,৫৬৯জন। ইয়াৰ লিংগ অনুপাত হৈছে ১০০০জন পুৰুষৰ বিপৰীতে ৯২১ গৰাকী মহিলা আৰু সাক্ষৰতাৰ হাৰ ৫৫.১%।

২০১১ চনৰ লোকপিয়ল অনুসৰি অৰৰিয়া জিলাৰ জনসংখ্যাৰ ৪৪.৯০% হিন্দী, ২৮.৭১% উৰ্দু, ২০.৫৭% মৈথিলী, ২.১৭% বঙালী, ২.১০% মাল্টো আৰু ১.০৫% চাঁওতালিভাষী লোক।

## তথ্য সংগ্ৰহ

শ্ৰেণী:বিহাৰৰ জিলা
ৰোগন জোছ (চুটিছবি)

**ৰোগন জোছ** () হৈছে ২০১৮ চনত মুক্তিপ্ৰাপ্ত এখন ভাৰতীয় চুটিছবি। ২৬/১১ ত মুম্বাইত সংঘটিত সন্ত্ৰাসবাদী আক্ৰমণে কিদৰে এটা পৰিয়ালৰ সোণালী জীৱনযাত্ৰা ব্যাহত কৰি তুলিলে তাকেই চুটিছবিখনত দাঙি ধৰিছে। সঞ্জীৱ ভিগে পৰিচালনা কৰা চুটিছবিখন ২৬/১১ ৰ সন্ত্ৰাসবাদী আক্ৰমণত নিহতসকলৰ আত্মীয়লৈ উৰ্চ্ছগা কৰা হৈছে।
## অভিনয়ত
* নাচিৰুদ্দিন শ্বাহ
* অৱন্তিকা আকেৰকাৰ
* ভুৱন অৰোৰা
* নিখিল পাণ্ডে
* শিশিৰ শৰ্মা
* শ্ৰীশ্বৰ
* খুছবু উপাধ্যায় 

## তথ্যসূত্ৰ

## বাহ্যিক সংযোগ
ইউটিউৱত ''ৰোগন জোচ''
শ্ৰেণী:ভাৰতীয় চুটিছবি
শ্ৰেণী:পোখালি
মানিক বড়া

**মাণিক বড়া** আছিল অসমৰ এগৰাকী সাহিত্যিক আৰু তথ্যচিত্ৰ নিৰ্মাতা আৰু পৰিচালক। ভবেন্দ্ৰ নাথ শইকীয়া পৰিচালিত সন্ধ্যাৰাগ নামৰ চলচ্চিত্ৰতো তেওঁ মুখ্য সহকাৰী পৰিচালক হিচাপে কাম কৰিছিল। বড়াৰ উপন্যাসমূহৰ ভিতৰত 'বৈৰাগী বিহংগ' প্ৰধান। অসমৰ বিভিন্ন ঠাইৰ ওপৰত নিৰ্মিত তথ্যচিত্ৰসমূহৰ বাবে তেওঁ‌ বিশেষভাৱে পৰিচিত। বড়াই বিস্ময় আলোচনীৰ সহকাৰী সম্পাদক ৰূপেও কাৰ্যনিৰ্বাহ কৰিছিল।

## কৰ্মজীৱন
মাণিক বড়া মূলতঃ সাহিত্য ৰচনা আৰু তথ্যচিত্ৰ নিৰ্মাণৰ বাবে জনাজাত আছিল। তেওঁ‌ বিস্ময় আলোচনীত ধাৰাবাহিকভাৱে "গল্পৰ চলেৰে বুৰঞ্জী কোৱা" বৈৰাগী বিহংগ নামৰ এক উপন্যাস ৰচনা কৰিছিল। ১৯৮৩ চনত এই উপন্যাসখনক গ্ৰন্থ আকাৰে প্ৰকাশ কৰা হয়। অসম আন্দোলনক প্ৰধান উপজীৱ্য হিচাপে লৈ বড়াই 'আকৌ শৰাইঘাট' নামেৰে আন এখন উপন্যাস ৰচনা কৰিছিল। ৭০-ৰ দশকত তেওঁ‌ বিস্ময়ৰ সহকাৰী সম্পাদক হিচাপে কাৰ্যনিৰ্বাহ কৰিছিল। ইয়াৰ লগতে তেওঁ 'ৰংঘৰ' নামৰ চলচ্চিত্ৰ বিষয়ক আলোচনীৰ প্ৰতিষ্ঠাপক সম্পাদক আছিল। তেওঁ চিত্ৰনাট্য আৰু নাটক ৰচনা কৰাৰ লগতে বহুসংখ্যক চুটিগল্পও ৰচনা কৰিছিল।

বড়াই ১৯৭৭ চনত মুক্তিপ্ৰাপ্ত ড° ভবেন্দ্ৰ নাথ শইকীয়া পৰিচালিত সন্ধ্যাৰাগ চলচ্চিত্ৰৰ মুখ্য সহকাৰী পৰিচালক হিচাপে কাম কৰিছিল। ইয়াৰ যোগেদিয়েই তেওঁ‌ চিত্ৰনাট্যকাৰ হিচাপে তেওঁৰ যাত্ৰা আৰম্ভ কৰিছিল।

বড়াই নিৰ্মাণ কৰা 'অপৰূপ ৰংপুৰ' শীৰ্ষক তথ্যচিত্ৰখন অসমৰ প্ৰথমখন বিহংগম দৃষ্টিৰ তথ্যচিত্ৰ। হেলিকপ্টাৰৰ সহায়ত নলীন দুৱৰাই দৃশ্যগ্ৰহণ কৰা এই তথ্যচিত্ৰখনৰ বিষয়বস্তু হৈছে শিৱসাগৰ জিলাৰ মধ্যযুগীয় কীৰ্তিচিহ্নসমূহ। 'শিলেও কথা কয়' শীৰ্ষক আন এখন ছবিৰ বিষয়বস্তু আছিল অসমৰ পুৰাতাত্বিক স্থলসমূহ। 'মদন-কামদেৱ' আৰু 'ভয়চ্ অব চাইলেন্স' নামৰ তথ্যচিত্ৰ দুখন মদন কামদেৱ দেৱালয়ৰ ভাস্কৰ্যসমূহক লৈ নিৰ্মিত। তেওঁৰ অন্তিমখন তথ্যচিত্ৰ আছিল গোৱালপাৰা জিলাৰ শ্ৰী সূৰ্য পাহাৰৰ ভগ্নাৱশেষসমূহৰ বিষয়ে। তেওঁ অসমৰ পুৰাতাত্বিক
গৱেষণাৰ লগতো জড়িত আছিল।

সত্ৰীয়া সংগীতৰ ওপৰতো বড়াৰ জ্ঞান আছিল আৰু তেওঁকেই গড়মূৰ সত্ৰৰ ৰাসলীলাৰ নৃত্য-নাটিকাক সত্ৰৰ আওঁ‌তাৰ বাহিৰলৈ আনি উন্মোচিত কৰাৰ কৃতিত্ব দিয়া হয়।

## দেহাৱসান
২০১৮ চনৰ ৬ নৱেম্বৰত শ্বাস-প্ৰশ্বাসজনিত কাৰণত গুৱাহাটীত বড়াই শেষ নিশ্বাস ত্যাগ কৰে।
## তথ্য সংগ্ৰহ


শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া সাহিত্যিক
শ্ৰেণী:অসমৰ চলচ্চিত্ৰ পৰিচালক
বিন্দু (আলোচনী)

**বিন্দু** অসমৰ প্ৰথমখন ক্ষুদ্ৰতম আলোচনী আছিল। ১৯৭০ চনৰ এপ্ৰিল মাহত ড° ভূপেন হাজৰিকাৰ সম্পাদনাত আলোচনীখন প্ৰথম প্ৰকাশ পাইছিল। ড° ভূপেন হাজৰিকাই আলোচনীখনৰ আঠটা খণ্ড সম্পাদনা কৰিছিল। **বিন্দু** আলোচনীখনৰ মূল্য আছিল ত্ৰিশ পইছা।
## লিখকসকল
অসমৰ কেইবাজনো উল্লেখযোগ্য সাহিত্যিকে *'বিন্দু* আলোচনীখনলৈ লিখা পঠিয়াইছিল। সেইসকল আছিল ক্ৰমেঃ লক্ষ্মীনাথ বেজবৰুৱা, ড° ভবেন্দ্ৰনাথ শইকীয়া, অন্নদাশংকৰ ৰায়, নিত্যা দত্ত, লক্ষহীৰা দাস, উপেন কাকতি, পবিত্ৰ কুমাৰ ডেকা, ডঃ ভেৰিয়াৰ এলুইন, নিৰোদ চৌধুৰী, ৰবীন্দ্ৰ সৰকাৰ আৰু সন্তোষ চৰকাৰ।

## তথ্যসূত্ৰ

শ্ৰেণী:অসমীয়া আলোচনী
পুলস্ত্য

পৌৰাণিক হিন্দু কাহিনী অনুসৰি **পুলস্ত্য** (; ) আছিল ব্ৰহ্মাৰ দশ মানস পুত্ৰ তথা দশ প্ৰজাপতিৰ এজন আৰু তেওঁ আছিল এজন সপ্তৰ্ষিৰ (সাতজন মহা ঋষি) প্ৰথম মানৱতাৰ।

মহাভাৰতৰ অনুসৰি, ৰাক্ষসকুল আৰু কিন্নৰকুল উভয়ে আছিল মুনি পুলস্ত্যৰ সন্তান।

## পুৰাতাত্ত্বিক নিদৰ্শন

শ্ৰীলংকাৰ পোলোন্নাৰুৱা (Polonnaruwa) অঞ্চলৰ মাটিৰ খনন কাৰ্যত গ্ৰেনাইট পাথৰত তৈয়াৰী এটি মানৱমূৰ্ত্তি পোৱা যায়। প্ৰাথমিকভাৱে ঐতিহাসিকবিদসকলে মূৰ্তিটোক ৰজা প্ৰথম পৰাক্ৰমবাহু বুলি অনুমান কৰিলেও পিছত তাক ঋষি পুলস্ত্যৰ মূৰ্তি বুলি অনুমান কৰিছিল। কিন্তু এই অনুমান মিছা বুলি সেনাৰাথ পাৰানাভিথানাই প্ৰমাণ কৰে।

## লগতে চাওক
* ঋষি বিশ্ৰবা
* ৰাৱণ
* হবিৰ্ভূ
* অগস্ত্য মুনি

## তথ্য সংগ্ৰহ

শ্ৰেণী:হিন্দু কিংবদন্তি
শ্ৰেণী:ৰামায়ণৰ চৰিত্ৰ
নানা পাটেকৰ

**বিশ্বনাথ পাটেকৰ** (; জন্ম ১ জানুৱাৰী ১৯৫১) যি **নানা পাটেকৰ** নামে পৰিচিত হৈছে এগৰাকী ভাৰতীয় অভিনেতা, লেখক, সমাজ সেৱক আৰু চলচ্চিত্ৰ নিৰ্মাতা। তেওঁ মূলতঃ হিন্দী আৰু মাৰাঠী চলচ্চিত্ৰত কাম কৰে।

ৰণবীৰ পুষ্প ৰচিত 'অগ্নি সাক্ষী' চলচ্চিত্ৰত অভিনয় কৰি জনপ্ৰিয়তা অৰ্জন কৰা নান পাটেকৰে শ্ৰেষ্ঠ সহায়ক অভিনেতাৰ বাবে ফিল্মফেয়াৰ বঁটা লাভ কৰে। তেওঁ 'পৰিন্দা' (১৯৮৯) চলচ্চিত্ৰত অভিনয় কৰি শ্ৰেষ্ঠ সহায়ক অভিনেতাৰ বাবে নেচনেল ফিল্ম এৱাৰ্ড আৰু ফিল্মফেয়াৰ বঁটা লাভ কৰিবলৈ সক্ষম হয়। ইয়াৰ পিছত তেওঁ 'অংগাৰ' (১৯৯২) চলচ্চিত্ৰত শ্ৰেষ্ঠ খলনায়কৰ বাবে ফিল্মফেয়াৰ বঁটা লাভ কৰে। ১৯৯৫ চনত, তেওঁ ক্ৰান্তিবীৰ চলচ্চিত্ৰখনৰ শ্ৰেষ্ঠ অভিনেতাৰ বাবে ফিল্মফেয়াৰ বঁটা লাভ কৰে। অপহৰণ (২০০৫) চলচ্চিত্ৰৰ বাবে শ্ৰেষ্ঠ সহায়ক অভিনেতাৰ বাবে ফিল্মফেয়াৰ বঁটা লাভ কৰিবলৈ সক্ষম হয়। ২০১৭ চনত নাটসম্ৰাট চলচ্চিত্ৰত অভিনয় কৰা নানা পাটেকৰে ফিল্মফেয়াৰ মাৰাঠী বঁটা লাভ কৰে।

ইৰফান খানৰ সৈতে পাটেকৰ একমাত্ৰ অভিনেতা যিয়ে শ্ৰেষ্ঠ অভিনেতা, শ্ৰেষ্ঠ সহায়ক অভিনেতা আৰু শ্ৰেষ্ঠ খলনায়ক অভিনয়ৰ শ্ৰেণীত ফিল্মফেয়াৰ বঁটা লাভ কৰিবলৈ সক্ষম হৈছে। ফিল্ম আৰু কলাৰ ক্ষেত্ৰত পাৰদৰ্শিতা দেখুওৱাৰ কাৰণে পাটেকৰে ভাৰতৰ চতুৰ্থ শ্ৰেষ্ঠ অসামৰিক সন্মান পদ্মশ্ৰী বঁটা লাভ কৰে।

## প্ৰাৰম্ভিক জীৱন
নানা পাটিকৰৰ জন্মসূত্ৰে নাম আছিল বিশ্বনাথ পাটেকাৰ। তেওঁৰ জন্ম হয় ১৯৫১ চনৰ ১ জানুৱাৰীত মহাৰাষ্ট্ৰৰ বৰ্তমানৰ ৰাইগাড জিলাৰ মুৰুদ-জানজিৰাত। তেওঁৰ পিতৃৰ নাম আছিল দিনকৰ পাটেকৰ আৰু মাক
সঞ্জনাবাই পাটেকৰ। তেওঁ চাৰ জ.জে. ইনষ্টিটিউট অফ এপ্লাইড আৰ্ট, মুম্বাইৰ প্ৰাক্তন ছাত্ৰ আছিল।
## ব্যক্তিগত জীৱন
২৭ বছৰ বয়সত তেওঁৰ 'নীলকণ্ঠী পাটেকৰ'ৰ সৈতে বিবাহ হয় যদিও পিছত বিবাহ বিচ্ছেদ হয়। তেওঁৰ পুত্ৰৰ নাম মল্লাৰ পাটেকৰ। নানা পাটেকৰৰ বয়স ২৮ বছৰ হওঁতে হাৰ্ট এট্টেকৰ ফলত দেউতাকৰ মৃত্যু হয় আৰু পাটেকৰে তেওঁৰ প্ৰথম সন্তানটোক হেৰুৱায়। বৰ্তমান নানা পাটেকৰে নানা ৰাইফেল চুটিং অনুশীলন কৰে। তেওঁ জিভি মভলঙ্কৰ ৰাইফেল চুট প্ৰতিযোগিতাৰ বিজয়ীপ্ৰাপ্ত ব্যক্তি।

## বঁটা আৰু সন্মান

* পাটেকৰক ২০১৩ চনৰ ৬৪ তম গণৰাজ্য দিৱসত ফিল্ম আৰু কলাৰ ক্ষেত্ৰত পাৰদৰ্শিতা দেখুওৱাৰ কাৰণে পদ্মশ্ৰী বঁটা প্ৰদান কৰা হয়।
* ইৰফান খানৰ সৈতে পাটেকৰ একমাত্ৰ অভিনেতা যিয়ে শ্ৰেষ্ঠ অভিনেতা, শ্ৰেষ্ঠ সহায়ক অভিনেতা আৰু শ্ৰেষ্ঠ খলনায়ক অভিনয়ৰ শ্ৰেণীত ফিল্মফেয়াৰ বঁটা লাভ কৰিবলৈ সক্ষম হৈছে।

## ফিল্ম’গ্ৰাফী
### পৰিচালক

### অভিনেতা

## তথ্য সংগ্ৰহ

## বাহ্যিক সংযোগ
* 
* 
* Interview with Patekar

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেতা
শ্ৰেণী:পদ্মশ্ৰী বঁটা বিজয়ী
শ্ৰেণী:ফিল্মফেয়াৰ বঁটা বিজয়ী
শ্ৰেণী:শ্ৰেষ্ঠ অভিনেতাৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:জীৱিত ব্যক্তি
বৈদিক গণিত

**বৈদিক গণিত** () হ'ল এখন গণিতৰ বিভিন্ন সূত্ৰ থকা এখন গ্ৰন্থ যাৰ সহায়ত কিছুমান পাটিগণিতীয় অংক সহজে কৰিব পৰা যায়। এই গ্ৰন্থখন ১৯৬৫ চনত স্বামী শ্ৰী ভাৰতী কৃষ্ণ তীৰ্থই লিখি প্ৰকাশিত কৰিছিল। গ্ৰন্থখনত মুঠতে ১৬টা সূত্ৰ আছে যাৰ সহায়ত ডাঙৰ ডাঙৰ পূৰণ হৰণ সহজে কৰিব পৰা যায়। লেখকৰ মতে এই সূত্ৰ আৰু উপসূত্ৰসমূহ হিন্দু ধৰ্ম গ্ৰন্থ বেদসমূহৰ পৰা লোৱা। কিন্তু লেখকৰ এই দাবী তেতিয়াৰ পৰাই বহুত গৱেষকে অগ্ৰাহ্য কৰি আহিছে। ভাৰতী কৃষ্ণ তীৰ্থই এই সূত্ৰসমূহৰ প্ৰকৃত উৎসসমূহৰ তথ্য দিয়াত ব্যৰ্থ হৈছিল। গৱেষকসকলে এই সূত্ৰসমূহৰ সংযোগ পুৰণি বৈদিক সময়ত প্ৰচলিত ভাৰতীয় গণিতৰ লগত নাই বুলিয়েই ক'ব বিচাৰে আৰু এই সূত্ৰসমূহক ক্ষিপ্ৰভাবে পাটিগণিতীয় অংক কৰিব পৰা কিছুমান কৌশল বুলি ক'ব বিচাৰে। 

## গ্ৰন্থ সূচী
বৈদিক গণিতত মুঠতে ১৬টা সূত্ৰ আৰু ১৩টা উপসূত্ৰ আছে। এই সূত্ৰ উপসূত্ৰসমূহৰ যোগেদি পূৰণ হৰণৰ পৰা আৰম্ভ কৰি বৰ্গমূল নিৰ্ণয়, বিভাজ্যতা নিৰ্ণয় আদিও কৰিব পাৰি। ইয়াৰ লগতে গ্ৰন্থখনত এলজেব্ৰা, জ্যামিতি কেলকুলাচ্‌ আদিৰো উল্লেখ আছে।
## প্ৰকাশনৰ ইতিহাস আৰু পুনৰ্মুদ্ৰণ
কৃষ্ণ তীৰ্থৰ মৃত্যুৰ পাঁচ বছৰৰ পিছত অৰ্থাৎ ১৯৬৫ চনত প্ৰথম প্ৰকাশ পোৱা এই গ্ৰন্থখন মূলতঃ ৩৬৭ পৃষ্ঠাৰ চল্লিশটা অধ্যায়ৰে গঠিত আৰু ইয়াত তেওঁৰ বক্তৃতাৰ জৰিয়তে তেওঁ প্ৰচাৰ কৰা গাণিতিক কৌশলসমূহ সামৰি লৈছিল। গ্ৰন্থখনৰ তীৰ্থৰ শিষ্য মঞ্জুলা ত্ৰিবেদীৰ প্ৰস্তাৱনাত কোৱা হৈছে যে তেওঁ প্ৰথমে ১৬টা খণ্ড লিখিছিল, (প্ৰতিটো সূত্ৰৰ বাবে এটাকৈ খণ্ড) কিন্তু প্ৰকাশৰ পূৰ্বে পাণ্ডুলিপিসমূহ হেৰাই যায়। এই গ্ৰন্থখনৰ ৰচনাকাল ১৯৫৭ চন বুলি ধৰা হৈছে। টাইপোগ্ৰাফিক সংশোধনৰ বাবে ১৯৭৫ আৰু ১৯৭৮ চনত গ্ৰন্থখনৰ পুনৰ্মুদ্ৰণ প্ৰকাশ কৰা হয়। ১৯৯০ চনৰ পৰা কেইবাটাও পুনৰ্মুদ্ৰণ প্ৰকাশ পাইছে।
## মূলসুঁতিৰ শিক্ষাৰ সৈতে একত্ৰীকৰণ
ভাৰতীয় জনতা পাৰ্টি (বিজেপি) নামৰ সোঁপন্থী হিন্দু জাতীয়তাবাদী ৰাজনৈতিক দল এটা ক্ষমতালৈ অহাৰ কিছু সময়ৰ পিছতে এই গ্ৰন্থখন মধ্যপ্ৰদেশ আৰু উত্তৰ প্ৰদেশৰ বিদ্যালয়ৰ পাঠ্যক্ৰমত অন্তৰ্ভুক্ত হৈছিল আৰু শিক্ষা-ব্যৱস্থাত ভাৰতীয় হিন্দুত্ববাদৰ প্ৰভাৱ বিস্তাৰৰ উদ্দেশ্যে বিষয়টো বাছি লোৱা হৈছিল। দিননাথ বাত্ৰাই বৈদিক গণিতক ৰাষ্ট্ৰীয় শিক্ষা গৱেষণা আৰু প্ৰশিক্ষণ পৰিষদৰ (এনচিইআৰটি) পাঠ্যক্ৰমত অন্তৰ্ভুক্ত কৰাৰ বাবে এক দীঘলীয়া অভিযান চলাইছিল। তাৰ পিছত এনচিইআৰটিৰ পৰা বৈদিক গণিতক কেইবাটাও ফ্ৰিঞ্জ ছ্যুডো-বৈজ্ঞানিক বিষয় (বৈদিক জ্যোতিষ আৰু অন্যান্য)ৰ সৈতে মানক শৈক্ষিক পাঠ্যক্ৰমত অন্তৰ্ভুক্ত কৰাৰ প্ৰস্তাৱ আহিছিল। এচ. জি. ডানিৰ নেতৃত্ব তথা ৰাজনৈতিক দলৰ সমৰ্থিত কেইবাজনো শিক্ষাবিদ আৰু গণিতজ্ঞই পূৰ্বতে আলোচনা কৰা যুক্তিৰ ভিত্তিত এই প্ৰচেষ্টাসমূহৰ বিৰোধিতা কৰি এই পদক্ষেপক হিন্দুত্ববাদৰ ৰাজনৈতিকভাৱে নিৰ্দেশিত প্ৰচেষ্টা বুলি সমালোচনা কৰাৰ পিছত এই সমগ্ৰ পৰিকল্পনাটো স্থগিত ৰখা হৈছিল। সমান্তৰাল চৰকাৰী প্ৰতিবেদনসমূহেও ইয়াক আধুনিকীকৰণৰ বাবে মাদ্ৰাছা শিক্ষা ব্যৱস্থাত অন্তৰ্ভুক্ত কৰাৰ পোষকতা কৰিছিল। ২০১৪ চনত বিজেপি পুনৰ ক্ষমতালৈ অহাৰ পিছত তিনিখন বিশ্ববিদ্যালয়ে এই বিষয়ত পাঠ্যক্ৰম আগবঢ়াবলৈ আৰম্ভ কৰাৰ বিপৰীতে বিষয়টোৰ প্ৰতি লক্ষ্য ৰাখি এটা টেলিভিছন চেনেলো আৰম্ভ কৰে; এই বিষয়টোৰ বাবে উদাৰ শিক্ষা আৰু গৱেষণা অনুদানো আবণ্টন দিয়া হৈছে।

## তথ্য সূত্ৰ

### টোকা

শ্ৰেণী:গণিত
শ্ৰেণী:গ্ৰন্থ
মুকেশ খান্না

**মুকেশ খান্না** (; জন্ম: ২৩ জুন, ১৯৫৮) হৈছে এগৰাকী ভাৰতীয় টেলিভিচন আৰু চলচ্চিত্ৰ অভিনেতা যিয়ে জনপ্ৰিয় দূৰদৰ্শনৰ টেলিভিচন ধাৰাবাহিক শক্তিমানৰ চৰিত্ৰত আৰু বি.আৰ.চোপ্ৰাৰ মহাভাৰতত ভীষ্ম পিতামহৰ চৰিত্ৰৰ বাবে পৰিচিত। তেওঁ চিলড্ৰেনচ্‌ ফিল্ম চচাইটি ইণ্ডিয়াৰ চেয়াৰমেন আছিল যিয়ে ২০১৮ চনৰ ফেব্ৰুৱাৰীত পদত্যাগ কৰে। তেওঁ এমকে ফিল্মচ্‌ (MK Films) ৰ পৰিচালক আৰু প্ৰতিষ্ঠাতা।

## জন্ম পৰিচয়
১৯৫৮ চনৰ ২৩ জুন তাৰিখে মুকেশ খান্নাৰ জন্ম হয় মহাৰাষ্ট্ৰৰ মুম্বাইত। তেওঁৰ ভাতৃ বেদ খান্না আছিল এগৰাকী অভিনেতা আৰু প্ৰযোজক যাৰ ২০১৮ চনত মৃত্যু হয়।

## কেৰিয়াৰ
মুকেশ খান্নাই ভাৰতৰ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানত থাকি স্নাতক হৈ চলচ্চিত্ৰ জগতত প্ৰৱেশ কৰিছিল। তেওঁ সহকৰ্মী ভাৰতীয় অভিনেতা নাছিৰুদ্দিন শ্বাহ আৰু শক্তি কাপুৰৰ সৈতে বিদ্যালয়ত যোগ দিছিল। তেওঁ খ্যাতি অৰ্জন তথা বেচি পৰিচিত হৈছে মূলতঃ বি.আৰ. চোপ্ৰাৰ মহাকাব্য টেলিভিচনৰ ধাৰাবাহিক মহাভাৰতত ভীষ্ম পিতামাহৰ অভিনয় কৰি।

১৯৯৭ চনৰ পৰা ২০০৫ চন পৰ্যন্ত খান্নাই তেওঁৰ নিজৰ প্ৰডাকচন হাউচ 'ভীষ্ম ইণ্টাৰনেচনেল' প্ৰযোজিত চুপাৰহিৰ’ ধাৰাবাহিক 'শক্তিমান' ধাৰাবাহিকত নায়ক চৰিত্ৰত অভিনয় কৰিছিল। শ্ব’টো ডেকা- বৃদ্ধ সকলোৰে প্ৰিয় আছিল।

খান্নাই টেলিভিচন ধাৰাবাহিক আৰ্যমানত কাম কৰিছিল- 'ব্ৰহ্মাণ্ড কা যোদ্ধা' একেই নামৰ চৰিত্ৰত। হেৰা ফেৰি ছবিত পুলিশ পৰিদৰ্শক হিচাপে চিত্ৰিত কৰাৰ দৰে খান্নাই বহু টেলিভিচনত প্ৰযোজনা আৰু চলচ্চিত্ৰৰ কাম কৰিছিল। তেওঁ টেলিভিচন ধাৰাবাহিক ৱাক্ত বাতায়েগাতো কাম কৰিছিল। তাহলকা আৰু 'ইণ্টাৰনেচনেল খেলাড়ী'ৰ দৰে ছবিতো তেওঁ অভিনয় কৰিছিল। তেওঁ 'বাৰচাত' চলচ্চিত্ৰত ববি দেউলৰ চৰিত্ৰৰ পিতৃৰ চৰিত্ৰত অভিনয় কৰিছিল।

এক্তা কাপুৰৰ কাহিনী 'হামাৰে মহাভাৰত কী'ত খান্নাক শান্তনুৰ ভূমিকাত অফাৰ কৰিছিল যদিও তাক তেওঁ প্ৰত্যাখ্যান কৰিছিল। তেওঁ সংবাদ মাধ্যমত জনাইছিল যে, এক্তাৰ মহাভাৰত এখন ফ্লপ হোৱাৰ ব্যাপক নিশ্চিত, কাৰণ তেওঁ বিআৰ চোপ্ৰাৰ মহাভাৰতত অভিনয় কৰিছিল; এওঁৰ মহাভাৰতত “মডেল” আছে। তেওঁ অভিনিত জীৱনত বহুতো টেলিভিচন ধাৰাবাহিকত অভিনয় কৰিছিল যেনে- 'বাহাদুৰ শাহ জাফৰ' (১৯৮৬), 'মহাভাৰত' (১৯৮৮ টিভি চিৰিজ), 'যুগ' (টিভি চিৰিজ), 'চন্দ্ৰকান্ত' (টিভি চিৰিজ), 'মহাযুদ্ধ', 'বিৰাট', 'শক্তিমান' (১৯৯৭), 'আৰ্যমান - ব্ৰহ্মাণ্ড কা যোদ্ধা' (২০০২) আদিৰ লগতে তেওঁ বহুতো বাণিজ্যিকভাৱে সফল ছবিটো অভিনয় কৰিছে যেনে- 'সদাগৰ' (১৯৯১), 'য়ালগাৰ' (১৯৯২), 'সৌগন্ধ, তাহলকা' (১৯৯২), 'শক্তিমান' (১৯৯৩), 'মে খিলাড়ী তু আনাৰী' (১৯৯৪), 'বাৰষাত' (১৯৯৫), 'ৰাজা' (১৯৯৫), 'পুলিচৱালা গুণ্ডা' (১৯৯৫), 'বীৰ' (১৯৯৫), 'হিম্মত' (১৯৯৬), 'মৈদান-ই-জং' (১৯৯৫), 'জাজ মুজৰিম' (১৯৯৭), 'হেৰা ফেৰী' (২০০০) আৰু প্লান (২০০৪)।

## অন্যান্য কৰ্মৰাজি
২০০৭ চনত, খান্না সৰকাৰ দ্বাৰা অনুদানপ্ৰাপ্ত এটি শিশু বিকাশ প্ৰকল্পত অংশ অংশগ্ৰহণ কৰিছিল, শক্তিমান, যি অপুষ্টি প্ৰতিৰোধ, শিশু-মাতৃৰ মৃত্যুৰ হাৰ হ্ৰাস, ছোৱালী সন্তানৰ এনিমিয়া আৰু স্বাস্থ্য সচেতনতাৰ প্ৰতি লক্ষ্য কৰিছিল।

খান্নাই জয়পুৰ, আগ্ৰা আৰু বিহাৰত অভিনয় বিদ্যালয়ৰ পৰিচালনা কৰে, লগতে তেওঁ তেনে বিদ্যালয় আৰু খোলাৰ কথা কয়। তেওঁ তিনি মাহৰ অভিনয় কোৰ্চৰ বাবে তেওঁৰ প্ৰাক্তন অভিনয় স্কুল, ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ সৈতে যুটীয়া কৰে।

মুকেশ খান্নাই তেওঁৰ কোম্পানী **ভীষ্ম ইণ্টাৰনেশ্যনেল** নামেৰে এটি ইউটিউব চিনেলো পৰিচালনা কৰে।

## চলচ্চিত্ৰপুঞ্জী
### টেলিভিচন

### চলচ্চিত্ৰ

## তথ্য সংগ্ৰহ

## বাহ্যিক সংযোগ

* 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেতা
শ্ৰেণী:ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ প্ৰাক্তন শিক্ষাৰ্থী
শ্ৰেণী:জীৱিত ব্যক্তি
ভাৰতৰ প্ৰতিৰক্ষা বাহিনীৰ প্ৰধান

**ভাৰতৰ প্ৰতিৰক্ষা বাহিনীৰ প্ৰধান** (, চমুকৈ ) ভাৰতীয় সশস্ত্ৰ বাহিনীৰ মুৰব্বী তথা প্ৰতিৰক্ষা বিষয়ত ইউনিফৰ্ম পৰিহিত সেনা বিষয়া হিচাপে ভাৰত চৰকাৰৰ শীৰ্ষ উপদেষ্টা। তেওঁ ভাৰতৰ ৰক্ষা মন্ত্ৰালয়ৰ অন্তৰ্গত সামৰিক পৰিক্ৰমা বিভাগৰ মুৰব্বী আৰু ভাৰত চৰকাৰৰ সচিব। ১৯৯৯ চনত কাৰ্গিলৰ যুদ্ধৰ পিছত গঠিত কাৰ্গিল সমীক্ষা কমিটিয়ে প্ৰথমবাৰৰ এই পদবী সৃষ্টিৰ বাবে ভাৰত চৰকাৰ পৰামৰ্শ আগবঢ়াইছিল। বহু বছৰ ধৰি চলা আলোচনাৰ পিছত ২০১৯ চনৰ ১৫ আগষ্ট তাৰিখে ভাৰতৰ প্ৰধানমন্ত্ৰী নৰেন্দ্ৰ মোদীয়ে নতুন দিল্লীৰ লালকিল্লাত প্ৰদান কৰা স্বাধীনতা দিৱস ভাষণত এই পদ আনুষ্ঠানিক ভাৱে সৃষ্টি কৰা কথা ৰাজহুৱাভাৱে ঘোষণা কৰিও। ২০১৯ চনৰ ২৪ ডিচেম্বৰ তাৰিখে নিৰাপত্তাৰ কেবিনেট কমিটিয়ে আনুষ্ঠানিকভাৱে প্ৰতিৰক্ষা বাহিনীৰ মুৰব্বী হিচাপে এগৰাকী চাৰি তাৰকাযুক্ত, তিনি সামৰিক বাহিনীৰ প্ৰধান ইউনিফৰ্ম পৰিহিত পদবী সৃষ্টি কৰে।

বৰ্তমান সময়ৰ সংকৰ যুদ্ধ প্ৰণালীত তিনি সামৰিক বাহিনীৰ মাজত সহযোগিতা বৃদ্ধি কৰাৰ উদ্দেশ্যত প্ৰতিৰক্ষা বাহিনীৰ প্ৰধানে গুৰুত্বপূৰ্ণ ভূমিকা পালন কৰে। ইয়াৰ ফলত তিনি সামৰিক বাহিনীৰ কাৰ্য দক্ষতা বৃদ্ধি হয় আৰু যুদ্ধক্ষেত্ৰত সমৰ্থতা সুসংঘবৰ্ধিত হয়। ভাৰতৰ ৰক্ষা সচিব ভাৰতৰ প্ৰতিৰক্ষা বিষয়ক মুখ্য উপদেষ্টা আৰু ভাৰতৰ প্ৰতিৰক্ষা বাহিনীৰ প্ৰধান গৰাকী সামৰিক বিষয়ৰ মুখ্য উপদেষ্টা। তেওঁ তিনি সামৰিক বাহিনীৰ এক সাধাৰণ কেন্দ্ৰ হিচাপে ভাৰত চৰকাৰ আৰু ভাৰতৰ প্ৰধানমন্ত্ৰীক সামৰিক প্ৰতিৰক্ষা বিষয়ক মুখ্য পৰামৰ্শদাতা। আগতে এই পদবী নথকা ভাৰত পি৫ দেশসমূহৰ ভিতৰত একমাত্ৰ বৃহৎ গণতন্ত্ৰ আছিল।

প্ৰাক্তন থলসেনা প্ৰধান জেনেৰেল বিপিন ৰাৱতে ২০২০ চনৰ ১ জানুৱাৰী তাৰিখে ভাৰতৰ প্ৰথম প্ৰতিৰক্ষা প্ৰধানৰ দায়িত্বভাৰ গ্ৰহণ কৰে। তেওঁৰ তিনিবছৰীয়া কাৰ্যকাল ২০২২ চনৰ ডিচেম্বৰত অন্ত পৰিব।

## তথ্য উৎস

## বাহ্যিক সংযোগ
*

শ্ৰেণী:ভাৰতৰ প্ৰতিৰক্ষা বাহিনী
পদ্ম হাজৰিকা

**পদ্ম হাজৰিকা** ()অসমৰ বৰ্তমানৰ ভাৰতীয় জনতা পাৰ্টিৰ এগৰাকী ৰাজনৈতিক নেতা আৰু নদুৱাৰ সমষ্টিৰ বিধায়ক। তেওঁ ১৯৯৬, ২০০৬, ২০১১, আৰু ২০১৬ চনত অসম বিধান সভাৰ নিৰ্বাচনত শোণিতপুৰ জিলাৰ চতিয়া বিধানসভা সমষ্টিৰ পৰা বিধায়ক নিৰ্বাচিত হয়। পূৰ্বে তেওঁ অসম গণ পৰিষদ দলৰ সদস্য আছিল আৰু এই দলৰ পৰা বিধায়ক নিৰ্বাচিত হৈছিল।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:অসমৰ ৰাজনীতিক